hotchpotch/miracl-hf-unified huggingface dataset:
ওরুজগন প্রদেশ
ওরুজ্‌গন (ফার্সি এবং পশতু ভাষায়: اروزگان) আফগানিস্তানের ৩৪টি প্রদেশের একটি। প্রদেশটি দেশের প্রায় মধ্যভাগে অবস্থিত, তবে এটিকে দক্ষিণ আফগানিস্তানের অংশ হিসেবে মনে করা হয়। প্রদেশটিতে পশতু জনগোষ্ঠীর প্রভাব বেশি এবং এটি সাংস্কৃতিক ও গোত্রগতভাবে দক্ষিণের কান্দাহারের সাথে সম্পর্কিত। ২০০৪ সালের ২৮শে মার্চ ওরুজ্‌গন প্রদেশের উত্তরে কিছু অংশ নিয়ে দইকোন্দি নামের নতুন একটি প্রদেশ গঠন করা হয়, যার ফলে পশতুন জাতির লোকেরা ওরুজ্‌গনের সংখ্যাগরিষ্ঠ সম্প্রদায়ে পরিণত হয়। অন্যদিকে দইকোন্দিতে হাজার গোত্রের লোকদের আধিক্য বেশি। ২০০৬ সালের মে মাসে দইকোন্দি থেকে গিজাব জেলাটি আবার ওরুজ্‌গন প্রদেশে দিয়ে দেওয়া হয়।
তালিবান নেতা মোল্লা মোহাম্মদ ওমর ওরুজ্‌গন প্রদেশের সিনগেসার গ্রামে জন্মগ্রহণ করেন। প্রদেশটিতে তালিবানদের উপস্থিতির কারণে এখানে কোন আন্তর্জাতিক সাহায্য সংস্থা বা বেসরকারী প্রতিষ্ঠানের স্থায়ী অফিস নেই।
পাক্তিয়া প্রদেশ
পাক্‌তিয়া (পশতু ভাষায়: پکتيا) আফগানিস্তানের ৩৪টি প্রদেশের একটি। এটি আফগানিস্তানের পূর্ব অংশে অবস্থিত। গার্দেজ শহর এর রাজধানী।
পাক্তিকা প্রদেশ
পাক্তিকা (পশতু ভাষায়: پکتیکا) আফিগানিস্তানের ৩৪টি প্রদেশের একটি। এটি দেশের দক্ষিণ-পূর্বাঞ্চলে অবস্থিত। এখানকার বেশির ভাগ লোক সুন্নি ধর্মাবলম্বী পশতু জাতির লোক। শারান শহর এই প্রদেশের রাজধানী।
পাঞ্জশির প্রদেশ
পাঞ্জশির প্রদেশ আফগানিস্তানের ৩৪টি প্রদেশের একটি। এতে পাঞ্জশির নদীর উপত্যকা অবস্থিত। রাজধানী শহরের নাম বজরাক।
পারওয়ান প্রদেশ
পারভন () উত্তর আফগানিস্তানের একটি প্রদেশ। এটি কাবুল প্রদেশের ঠিক উত্তরে অবস্থিত। এর রাজধানী চরিকর।
সামাঙ্গন প্রদেশ
সামাঙ্গন () আফগানিস্তানের ৩৪টি প্রদেশের একটি। এখানে প্রায় ৪ লক্ষ লোকের বাস। এর আদি রাজধানী ছিল সামাঙ্গন শহর, যাতে প্রচুর প্রাচীন প্রত্নবস্তুর ধ্বংসাবশেষ রয়েছে। বর্তমানে আইবাক শহর প্রদেশের রাজধানী।
২০০২ সালের মার্চ মাসে এখানে এক ভয়াবহ ভূমিকম্পে হাজার হাজার লোক মারা যায়।
সারে পোল প্রদেশ
সারে পোল আফগানিস্তানের ৩৪টি প্রদেশের একটি। এর রাজধানীর নাম সারে পোল শহর।
তখর প্রদেশ
তখর আফগানিস্তানের ৩৪টি প্রদেশের একটি। এর রাজধানীর নাম তলেকন।
ওয়ারদক প্রদেশ
ওয়ারদক প্রদেশ আফগানিস্তানের ৩৪টি প্রদেশের একটি। এটি দেশের মধ্যভাগে অবস্থিত। এর রাজধানী মেইদন শাহর।
জাবুল প্রদেশ
জবোল আফগানিস্তানের ৩৪টি প্রদেশের একটি। এর রাজধানীর নাম কালাত।
স্টিল ক্যামেরা
স্থির ছবি তোলার জন্য ব্যবহৃত ক্যামেরা। ক্যামের যখন আবিস্কার হয় তখন থেকেই স্টিল ক্যামেরাই ক্যামেরা নামে চলে আসছে, ভিডিও ক্যামেরা আসার পর এর স্থির বা স্টিল নামটি যোগ হয়। আধুনিক ডিজিটাল ক্যামেরাগুলো একই সংগে স্টিল ও ভিডিও দুই ধরনের কাজই করতে পারে।
রুয়াল দাল
রুয়াল দাল (নরওয়েজীয়: Roald Dahl) (সেপ্টেম্বর ১৩, ১৯১৬ - নভেম্বর ২৩, ১৯৯০) একজন ওয়েল্‌সীয় ঔপন্যাসিক এবং ছোট গল্প লেখক; তিনি বড়-ছোট সবার জন্যই লিখেছেন। তাঁর সব থেকে বিখ্যাত বইয়ের মধ্যে "চার্লি অ্যান্ড দ্য চকলেট ফ্যাক্টোরি", "জেমস অ্যান্ড দ্য জায়েন্ট পীচ" (""), "মাটিল্ডা ()", "দ্য উইচেস" (""), "দ্য বি.এফ.জি" ("") এবং "কিস্‌ কিস্‌" ("") রয়েছে। ইংরেজিতে অনেক সময় তাঁর নাম রোল্ড বা রোয়াল্ড ডাল হিসেবে উচ্চারণ করা হয়। তাঁর অনেক বইয়ে কুয়েন্টিন ব্লেক (Quentin Blake) ছবি এঁকেছেন।
রুয়াল দাল ওয়েল্সের রাজধানী কার্ডিফে জন্ম গ্রহণ করেন। তাঁর বাবা ও মা, হারাল্দ দাল ও সোফীয়ে মাগদালিয়েনে দাল, ছিলেন নরওয়েজীয়। তাঁর যখন ৪ বছর বয়স, তাঁর ৭-বছরের বোন, আস্ত্রি এ্যাপেন্ডিসাইটাসে মারা যায়। একমাস পরে তাঁর পিতাও ৫৭-বছর বয়সে নিউমোনিয়ায় মারা যান। তবু তাঁর মা আবার নরওয়েতে ফিরে যাওয়ার বদলে যুক্তরাজ্যেই থেকে যান, কারণ রুয়াল দালের বাবা চেয়েছিলেন তাঁর সব ছেলেমেয়েরা একটি বিলাতি স্কুলে লেখাপড়া করবে। প্রথমে রুয়াল দাল ওয়েল্সেই হ্লান্দাফ ক্যাথিড্রাল বোর্ডিং স্কুলে গেছিলো। তাঁর বয়স যখন আট বছর, তিনি চার বন্ধু নিয়ে মিষ্টির দোকানের দোকানদারের একটি মিষ্টির টবে মরা ইঁদুর রেখেছিলেন, সেটার জন্য স্কুলে তাঁকে লাঠি দিয়ে মেরেছিলেন হেডটিচার। তারপর তিনি রেপ্টন স্কুল ডার্বিশায়ারে গিয়ে তিনি একটি প্রীফেক্টের পার্সনাল সার্ভেন্ট ছিলেন। তিনি অনেক লম্বাও ছিলেন (১.৯৮ মিটার), এবং প্রচুর খেলাধুলায় ভালো ছিলেন, বিশেষ করে ফাইভ্‌স, স্কুয়াশ ও ফুটবলে। তাঁর টীনেজ বছরগুলয় সে প্রতি বছরে নরওয়েতে যেতেন তাঁর পরিবারের সঙ্গে। ক্যাডবেরি চকলেট থেকে ওদের স্কুলে সাম্পেল পাঠাতো, ও তার থেকে ইন্সপিরেশন পেয়েছিলো "চার্লি অ্যান্ড দ্য চকলেট ফ্যাক্টোরি"র জন্য। স্কুলের পরে তিনি বিশ্ববিদ্যলয়ে না গিয়ে শেল তৈল কোম্পানিতে তিনি কাজ পেয়েছিলেন। তাঁকে আফ্রিকার তাঙানিকা এলাকায় পাঠিয়েছিলো, তিনি যেখানে অনেক জিনিস আবিষ্কার করেছিলেন, তিনি অনেক সাপ দেখেছিলো। তারপর তিনি দ্বিতীয় বিশ্বযুদ্ধে ব্রিটিশ রয়াল এয়ার ফোর্সের সঙ্গে কাজ করতে গেলেন। রুয়াল দালের একটি বই: "ছেলে, শৈশবের গল্প" (Boy, tales of Childhood) এবং "গোয়িং সোলো" (Going Solo)-বইগুলোতে তাঁর আত্মজীবনী আছে।
জোরান পের্শোন
জোরান পের্শোন (সুয়েডীয় ভাষায় Göran Persson, আ-ধ্ব-ব: [jøːɾan pɛːʂɔn]) (জন্ম জানুয়ারি ২০, ১৯৪৯) সুইডেনের প্রধানমন্ত্রী। ১৬ই সেপ্টেম্বর মাসের নির্বাচনের পর তিনি তাঁর রাজনৈতিক দলের সভাপতির পদ ২০০৭ সালে ছেড়ে দিবেন।
২০০৭
২০০৭ গ্রেগরীয় বর্ষপঞ্জীর একটি সাধারণ বছর যা সোমবার দিয়ে শুরু হয়েছে। ২০০৭ সাল ৩য় সহস্রাব্দ এবং ২১ শতকের ৭ম বছর।
ওয়েল্‌স্‌
ওয়েল্‌স্‌ (ওয়েল্‌শ্‌ ভাষায় Cymru "খম্‌র‌্যি") যুক্তরাজ্যের একটি অংশ। এর রাজধানী কার্ডিফ (ওয়েল্‌শ্‌ Caerdydd "খাইর্‌দিদ়")।
ওয়েলশ ভাষা
ওয়েলশ ভাষা (ওয়েল্‌শ্‌ ভাষায়: Cymraeg "খম্‌রাই্যক্‌") যুক্তরাজ্যর ওয়েল্‌সে প্রচলিত ভাষা। কেল্টীয় ভাষাসমূহের ব্রিথনীয় দলের সদস্য এই ভাষায় প্রায় সাড়ে সাত লক্ষ লোক কথা বলেন। ওয়েল্‌স ছাড়াও ইংল্যান্ড, মার্কিন যুক্তরাষ্ট্র, কানাডা, অস্ট্রেলিয়া ও আর্জেন্টিনার পাতাগোনিয়াতে এটি প্রচলিত।
ব্রিটিশ দ্বীপপুঞ্জে যখন জার্মানীয় ও গলীয় জাতিরা উপনিবেশ স্থাপন করছিল, তখন ওয়েল্‌সের ব্রিথনীয় ভাষাভাষীরা ইংল্যান্ডের বাকী অংশ থেকে বিচ্ছিন্ন হয়ে যায়। এর ফলে ওয়েল্‌স, কর্নিশ ও কাম্ব্রিয়ান ভাষার উৎপত্তি ঘতে। ১১শ শতকে কাম্ব্রিয়ান ভাষা এবং ১৮শ শতকে কর্নিশ ভাষা বিলুপ্ত হয়ে যায়।
১২শ থেকে ১৪শ শতকের ওয়েল্‌শ্‌ ভাষাকে মধ্য ওয়েল্‌শ বলা হয় এবং এর অনেক লিখিত নিদর্শন আছে। মাবিনগিয়ন (Mabinogion "মাবিনগিঅন্‌") নামের মধ্যযুগীয় গল্পগাথা এই মধ্য ওয়েল্‌শ্‌ ভাষায় লিখিত। বিখ্যাত ওয়েল্‌শ কবি ডাভিদ আপ গুইলিম (Dafydd ap Gwilym "ডাভ্যিদ্‌ আপ্‌ গুইল্যিম্‌") যে ভাষা ব্যবহার করতেন, তা ছিল ১৪শ-১৬শ শতকের প্রাথমিক পর্বের আধুনিক ওয়েল্‌শ ভাষা। ১৫৮৮ সালে উইলিয়াম মর্গান (William Morgan) ওয়েল্‌শ ভাষায় বাইবেল অনুবাদ করলে ভাষাটি স্থিতিশীলতা লাভ করে।
ওয়েল্‌শ একটি সংখ্যালঘু ভাষা হিসেবে ইংরেজির কাছ থেকে হুমকির সম্মুখীন। বিংশ শতাব্দীর দ্বিতীয়ার্ধে ভাষাটির প্রতি সমর্থন ও ওয়েল্‌শ জাতীয়তাবাদের উন্মেষ ঘটে। বর্তমান ওয়েল্‌শ শিশু কিশোরেরা সচেতনভাবে ওয়েল্‌শ ভাষায় কথা বলে। ওয়েল্‌শ বাবা-মায়েরাও ওয়েল্‌শ মাধ্যমের স্কুলে ছেলেমেয়েদের পড়ান। ওয়েল্‌শ জনগণের অধিকাংশই মনে করে তাদের ভাষার ইংরেজির সমান মর্যাদা পাওয়া উচিত। তবু বেশির ভাগ ওয়েল্‌শ্‌ভাষীই ইংরেজিতেও কথা বলতে পারে।
বেশির ভাগ ওয়েল্‌শ স্কুলে ১৬ বছর বয়স পর্যন্ত ওয়েল্‌শ ভাষা শিক্ষা বাধ্যতামূলক। ওয়েল্‌সের বেতার, টিভি, ও দৈনন্দিন কর্মকাণ্ডে ভাষাটি ব্যাপকভাবে ব্যবহৃত।
কার্ডিফ
কার্ডিফ (ওয়েল্শে Caerdydd "খাইর্দিদ়", ইংরেজিতে: Cardiff "কার্ডিফ়্‌") যুক্তরাজ্যের অংশ ওয়েল্সের রাজধানী ও প্রধান শহর।
পুষ্কর
ভারতের রাজস্থানের বর্তমান আজমীর স্টেশন থেকে ১১ কি.মি উত্তরেঅবস্থিত হিন্দুদের একটি তীর্থস্থান। রামায়ণ, মহাভারত, পদ্মপুরাণ প্রভৃতি প্রাচীন গ্রন্থে পুষ্করের উল্লেখ আছে। মহাভারত আনুসারে পুষ্কর ভারতের প্রাচীনতম আদি তীর্থস্থানগুলির অন্যতম।
পুষ্কর মানে পদ্ম। পুরাণ মতে, পরশুরাম এই তীর্থের প্রতিষ্ঠাতা। ব্রহ্মা হাতে পদ্ম নিয়ে যজ্ঞের স্থান নির্বাচনের জন্য বেরিয়েছিলেন। তাঁর হাতের পদ্মটি যেখানে পড়েছিলো সেখানে বসে তিনি তপস্যা শুরু করেন। সেই থেকে জায়গাটির নাম হয় পুষ্কর। এখানে একটি হ্রদ আছে। তার চারদিকে একটি শহরও গড়ে উঠেছে। শহরের তিন দিক আরাবল্লী পর্বত মালা দিয়ে ঘেরা। এখানে ব্রহ্মা, সাবিত্রী, গায়ত্রী ও শিব সহ অনেক দেবতার মন্দির রয়েছে। ব্রহ্মার মন্দিরটি সবচেয়ে বড়। পুষ্কর ছাড়া আর খুব কম জায়গাতেই এরকম ব্রহ্মার মন্দির দেখা যায়।
স্কটল্যান্ড
স্কটল্যান্ড (ইংরেজি ভাষায় Scotland "স্কট্‌ল্যান্ড্‌", স্কটিশ গ্যালিক ভাষায় Alba "আলাপা") যুক্তরাজ্যের একটি অংশ। এটি গ্রেট ব্রিটেনের উত্তর তৃতীয়াংশে অবস্থিত। এটা দক্ষিণে ইংল্যান্ডের সঙ্গে একটি সীমানা ভাগ করে, এবং অন্যথায় এটি দক্ষিণ পশ্চিমে পূর্ব এবং উত্তর চ্যানেল এবং আইরিশ সাগর, উত্তর সাগর সঙ্গে, আটলান্টিক মহাসাগর দ্বারা বেষ্টিত। মূল ভূখন্ড থেকে উপরন্তু, দেশটি উত্তর দ্বীপপুঞ্জ এবং গেব্রি্স সহ আরো ৭৯০ দ্বীপ নিয়ে গঠিত।
এডিনবরা, দেশের রাজধানী ও দ্বিতীয় বৃহত্তম শহর, ১৮ শতকে স্কটিশ নবজাগরণের কেন্দ্রবিন্দু ছিল, যা স্কটল্যান্ডকে ইউরোপে বাণিজ্যিক, বুদ্ধিবৃত্তিক এবং শিল্প শক্তিকেন্দ্রগুলোর একটিতে রুপান্তরিত করে। গ্লাসগো, স্কটল্যান্ডের বৃহত্তম শহর, একসময়কার বিশ্বের নেতৃস্থানীয় শিল্প শহর ছিল। স্কটিশ পানি সীমা উত্তর আটলান্টিক এবং উত্তর সাগর একটি বড় সেক্টর গঠিত, ইউরোপীয় ইউনিয়নের মধ্যে বৃহত্তম তেল মজুদ রয়েছে। এজন্যই অ্যাবরদিনকে, স্কটল্যান্ড তৃতীয় বৃহত্তম শহর, ইউরোপের তেল রাজধানী বলা হয়।
১৬০৩ সালে স্কটল্যান্ড ও ইংল্যান্ডের রাজবংশ রাজা প্রথম জ্যাকবের অধীনে একত্রিত হয়। ১৭০৭ সালে স্কটল্যান্ড ও ইংল্যান্ডের আইনসভা একত্রিত হয়। কিন্তু আজ পর্যন্ত স্কটল্যান্ড নিজস্ব বিচারব্যবস্থা, নিজস্ব গির্জা, নিজস্ব শিক্ষাব্যবস্থা, এমনকি নিজস্ব টাকা ধরে রেখেছে। ১৯৯৯ সাল থেকে স্কটল্যান্ডের নিজস্ব আইনসভা রয়েছে এবং তখন থেকে দেশটি স্বায়ত্বশাসিত।
স্কটল্যান্ডের উত্তরে আটলান্টিক মহাসাগর, পূর্বে উত্তর সাগর, দক্ষিণ-পূর্বে ইংল্যান্ড, দক্ষিণে সলওয়ে ফার্থ ও আইরিশ সাগর এবং পশ্চিমে আটলান্টিক মহাসাগর ও নর্থ চ্যানেল, যা আয়ারল্যান্ড ও গ্রেট ব্রিটেন দ্বীপের মধ্যে অবস্থিত। ভূ-রাজনৈতিক একতার ভিত্তিতে প্রায় ১৮৬টি দ্বীপ স্কটল্যান্ডের শাসনাধীন, যাদেরকে মোটামুটি তিনটি দলে ভাগ করা যায়। একটি হল স্কটল্যান্ডের উত্তর-পশ্চিম উপকূলের কাছে অবস্থিত হেব্রাইডস দ্বীপপুঞ্জ (অন্তঃস্থ ও বহিঃস্থ), উত্তর সাগরে অবস্থিত অর্ক্‌নি দ্বীপপুঞ্জ, এবং অর্ক্‌নি দ্বীপপুঞ্জের উত্তর-পূর্বে অবস্থিত শেটল্যান্ড দ্বীপপুঞ্জ। বাকী দ্বীপগুলির মধ্যে সবচেয়ে বড়টির নাম আরান দ্বীপ; এটি স্কটল্যান্ডের পশ্চিম উপকূলে ক্লাইড ফার্থ বা ক্লাইড উপসাগরে অবস্থিত। দ্বীপগুলিকে গণনায় ধরে স্কটল্যান্ডের মোট আয়তন ৭৮,০৮০ বর্গকিলোমিটার। অভ্যন্তরীণ জলাশয়গুলির আয়তন প্রায় ১,৫০০ বর্গকিলোমিটার।
১৭০৬-১৭০৭ সালে ‘ট্রিটি অব ইউনিয়ন’ পাস করে ইংল্যান্ড ও স্কটল্যান্ড ‘গ্রেট ব্রিটেন’ নামে এক রাষ্ট্রে পরিণত হয়। ১৯৬৭ সাল থেকে স্কটল্যান্ডকে নিজেদের মতো করে শাসন করার স্বপ্ন দেখছে স্কটিশরা। ১৯৭৯ ও ১৯৯৭ সালের গণভোটের পর ১৯৯৯ সালে প্রথম স্কটিশ পার্লামেন্টের যাত্রা শুরু হয়। ২০০৭ সালে আলেক্স সালমন্ডের নেতৃত্বে স্কটিশ ন্যাশনাল পার্টি (এসএনপি) সংখ্যাগরিষ্ঠতা পায়। বর্তমানে স্কটিশ পার্লামেন্টে ১২৯ আসনের মধ্যে ৬৫টি এসএনপির, ৩৮টি লেবার পার্টির ও ১৫টি রক্ষণশীল দলের।
বর্তমানে স্কটল্যান্ডের নিজস্ব প্রতিরক্ষা খাতে কোনো বাজেট বা ব্যয় নেই। ব্রিটিশ প্রতিরক্ষা মন্ত্রণালয় এই খাতের নিয়ন্ত্রণ করে। স্কটল্যান্ডের সামরিক চিত্র :
স্কটল্যান্ডের মোট জনসংখ্যার ৮৪ শতাংশ শ্বেতাঙ্গ স্কটিশ ও ৭.৯ শতাংশ ব্রিটিশ। অন্যান্য নৃতাত্ত্বিক জনগোষ্ঠীর মধ্যে আছে ১.৯ শতাংশ উপজাতি শ্বেতাঙ্গ, ১.২ শতাংশ পোলিশ, ১ শতাংশ আইরিশ, ০.৯ শতাংশ পাকিস্তানি ও ০.১২ শতাংশ কৃষ্ণাঙ্গ ক্যারিবিয়ান স্কটিশ। জনগণের ৩২.৪ শতাংশ চার্চ অব স্কটল্যান্ডের অনুসারী। রোমান ক্যাথলিক ধর্মে বিশ্বাসী ১৫.৯ শতাংশ। অন্যান্য খ্রিস্টান ৫.৫ শতাংশ, মুসলিম ১.৪ শতাংশ ও হিন্দু ০.৩ শতাংশ। জাতীয়ভাবে স্কটিশদের প্রধান উৎসব বার্নস নাইট, এডিনবার্গ ফেস্টিভ্যাল। স্কটিশদের খাদ্যাভ্যাসে আছে মার্স বার ডিপ ফ্রাইড ফিশ, রুটি, কেক ও জাউ।
হারবার্ট জর্জ ওয়েলস
হারবার্ট জর্জ ওয়েলস (২১ সেপ্টেম্বর, ১৮৬৬ – ১৩ অগস্ট, ১৯৪৬) ছিলেন একজন ইংরেজ লেখক। তিনি মূলত তাঁর কল্পবিজ্ঞান উপন্যাস ও ছোটোগল্পগুলির জন্য সমধিক পরিচিত। তবে ওয়েলস ছিলেন একজন বহুমুখী লেখক। তিনি সমসাময়িক উপন্যাস, ইতিহাস, রাজনীতি ও সামাজিক বিষয়গুলি নিয়েও বহু গ্রন্থ রচনা করেছিলেন। জুল ভের্নের সঙ্গে তাঁকেও "কল্পবিজ্ঞানের জনক" আখ্যা দেওয়া হয়।
ওয়েলস ছিলেন একজন ঘোষিত সমাজবাদী। তিনি শান্তিবাদী দৃষ্টিভঙ্গির প্রতি সহানুভূতিশীল হলেও, প্রথম বিশ্বযুদ্ধ শুরু হলে, তিনি যুদ্ধকেই সমর্থন করেন। পরবর্তীকালে তাঁর রচনা বিশেষভাবে রাজনৈতিক ও নীতিবাদী চরিত্র লাভ করে। তাঁর লেখক জীবনের মধ্যপর্বের (১৯০০-১৯২০) রচনাগুলির মধ্যে কল্পবিজ্ঞান উপাদান কম। এই পর্বের রচনাগুলির মধ্যে বিধৃত হয়েছে নিম্ন মধ্যবিত্ত সমাজের জীবন ("দ্য হিস্ট্রি অফ মি. পলি"), "নব্য নারীসমাজ" ও নারী ভোটাধিকার ("অ্যান ভেরোনিকা")।
হার্বার্ট জর্জ ওয়েলস ১৮৬৬ সালের ২১ সেপ্টেম্বর ইংল্যান্ডে জন্মগ্রহন করেন। তাঁর ছেলেবেলা কেটেছে দারিদ্র্যে। বাবা ছিলেন জুতোর কারিগর আর মা পরিচারিকার কাজ করতেন। খানিকটা অনিয়মিত ভাবেই তাকে সমাপ্ত করতে হয় তার স্কুলজীবন। পরবর্তীকালে বৃত্তি নিয়ে লন্ডন বিশ্ববিদ্যালয় এ ভর্তি হবার সুযোগ পান এবং ১৮৯০ সালে এখান থেকে জীববিদ্যায় স্নাতক হন।
বিশ্ববিদ্যালয়ে পড়ার ফাঁকে ফাঁকে চলতে থাকে তার লেখালেখি। দু চার বছরের ব্যবধানে প্রকাশিত হয় তার বিখ্যাত তিনটি উপন্যাস "দ্য ইনভিজিবল ম্যান", "টাইম মেশিন" এবং "দ্য ওয়ার অব দ্য ওয়ার্ল্ডস"। বৈজ্ঞানিক কল্পকাহিনীর আরেকজন রূপকার বিখ্যাত ফরাসি লেখক জুল ভের্ন এর সাথে যৌথভাবে ওয়েলস বিজ্ঞান বিষয়ক কল্পকাহিনীর উদ্ভাবন ও প্রসারে বিশেষ ভূমিকা রাখেন। সমাজ চিন্তাবিদ হিসেবেও ওয়েলসের ভূমিকা ছিল গুরুত্বপূর্ণ। আধুনিক বিশ্বের নানা সমস্যার সমাধানের দিক নির্দেশনা পাওয়া যায় তার লেখায়।এইচ জি ওয়েল্‌স সোসাইটি
আঞ্জুমান মফিদুল ইসলাম
আঞ্জুমান মফিদুল ইসলাম একটি ইসলামী জনকল্যান সংস্থা। প্রধানতঃ বেওয়রিশ মুসলমানগণের লাশ দাফনের উদ্দেশ্য নিয়ে ১৯০৫ খ্রীস্টাব্দে তৎকালীন নেতৃস্থানীয় মুসলিম সমাজ দরদীগণের সহায়তায় একজন সুরাটবাসী মুসলমান সমাজকর্মী ইব্রাহিম মোহাম্মদ ডুপ্লের উদ্যোগে ভারতের কলকাতায় আঞ্জুমান মফিদুল ইসলামের কার্যক্রম শুরু হয়। প্রথমে কেবল বেওয়ারিশ মুসলমানের লাশ যথাযথ ধর্মীয় প্রক্রিয়ার মাধ্যমে দাফনের যথাযথ ব্যবস্থা গ্রহণ করলেও অচিরেই এই সংস্থাটি নানাবিধ সমাজকল্যাণীয় কর্মকাণ্ড গ্রহণ করতে শুরু করে। ইসলামী মানবতাবাদী ভাবধারার ওপর প্রতিষ্ঠিত এই সংস্থাটি সকল ধর্মের মানুষকে সেবা দিয়ে আসছে।
ভারত উপমহাদেশে ঔপনেবিশক বৃটিশ প্রভূত্ব স্থাপনের প্রথমদিকে মুসলমানদের প্রতি বৃটিশদের ঘৃণা ও বৈরী মনোভাবের কারণে মুসলমান জাতি হিসেবে সামাজিক, রাজনৈতিক, অর্থনৈতিক এবং শিক্ষা-দীক্ষার ব্যাপারে ক্রমবর্ধমান ধ্বংস মুখে এসে দাঁড়ায়। এই সময় ভারতীয় মুসলমানদের মাঝে একটি উন্নয়নমুখী বিপ্লবের প্রয়োজন তীব্রভাবে অনুভূত হয়। কলকাতায় এ বিপ্লবের শিক্ষা ও সমাজ-সংস্কৃতি ভিত্তিক শুভ সূচনা হয় আঞ্জুমান মফিদুল ইসলামের প্রতিষ্ঠার মাধ্যমে। যে সকল ব্যক্তিবর্গের সহায়তায় আঞ্জুমান মফিদুল ইসলামের প্রতিষ্ঠিত হয়েছে তাদের মধ্যে অন্যতম কয়েকজন হলেনঃ
তবে সে সময়কার নেতৃস্থানীয় রাজনৈতিক ব্যক্তিত্ব যেমন খাজা নাজিমুদ্দিন, শের ই বাংলা এ কে ফজলুল হক এবং হোসেন শহীদ সুহরাওয়ার্দী প্রমুখ সক্রিয়ভাবে এ প্রতিষ্ঠানের জন্য পৃষ্ঠপোষকতা দিয়েছিলেন।
১৯৪৭ সালের দেশ বিভাগের পর ঢাকায় আঞ্জুমান মফিদুল ইসলামের শাখা অফিস স্থাপন ও তার কার্য্যক্রম সম্প্রসারণের প্রয়োজনীয়তা দেখা দেয়। এজন্য কলকাতা থেকে এর প্রধান প্রশাসক এস, এম সালাহউদ্দিনকে সর্বময় কর্তৃত্ব দিয়ে ঢাকায় প্রেরণ করা হয় এবং ১৯৪৭ খ্রীস্টাব্দের সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের কার্য্যক্রম শুরু হয়। বর্তমানে এর কার্যালয় ঢাকার কাকরাইলে অবস্থিত।
অতুলচন্দ্র গুপ্ত
অতুলচন্দ্র গুপ্ত (১২ই মার্চ, ১৮৮৪- ১২ই ফেব্রুয়ারি, ১৯৬১) বাঙালি সাহিত্যিক এবং বিশিষ্ট আইনজীবী ছিলেন। তিনি টাঙ্গাইল জেলার বিল্লাইক গ্রামে জন্ম গ্রহণ করেন এবং কলকাতায় মৃত্যুবরণ করেন। তিনি ভারতীয় কংগ্রেস দলের একজন সক্রিয় সদস্য ছিলেন। গদ্যলেখক হিসেবে তিনি খ্যাতি অর্জন করেন।
১৯৬১
১৯৬১ গ্রেগরীয় বর্ষপঞ্জীর একটি সাধারণ বছর।
হাংরি আন্দোলন এর সূত্রপাত, ইংরেজিতে Weekly Manifesto of Hungry Generation প্রকাশের মাধ্যমে । আরম্ভ করেছিলেন মলয় রায়চৌধুরী, শক্তি চট্টোপাধ্যায়, সমীর রায়চৌধুরী এবং হারাধন ধাড়া (দেবী রায়) ।
১৯৫১
মার্চ ২৯- শফি ইমাম রুমী ৷
অদ্বৈত আচার্য
অদ্বৈত আচার্য বা অদ্বৈতাচার্য গোস্বামী (১৪৩৪ - ১৫৫৯) ছিলেন ভারতীয় উপমহাদেশের একজন বৈষ্ণব দার্শনিক এবং ধর্মবেত্তা। তার পিতৃপ্রদত্ত নাম ছিলো কমলাক্ষ ভট্টাচার্য। পুরীর রথযাত্রায় লক্ষ লোকের সমাবেশে তিনি শ্রীচৈতন্যকে অবতার ঘোষণা করেন।
অদ্বৈতাচার্য বর্তমান বাংলাদেশের শ্রীহট্ট জেলার (বর্তমান সিলেট জেলা) নবগ্রাম-লাউড় গ্রামের এক বারেন্দ্র বাহ্মণ পরিবারে জন্ম নেন। জন্মের সময় তাঁর পারিবারিক নাম ছিলো কমলাক্ষ। জন্মের পর তার অনেকটা সময় সিলেটেই কাটে। এরপর তিনি নদিয়া জেলার শান্তিপুরের বাবলা গ্রামে স্থানান্তরিত হন এবং সেখানে স্থায়ীভাবে বসবাস শুরূ করেন। বৈষ্ণব দীক্ষার জগতে তার গুরু ছিলেন 'মাধবেন্দ্র পুরী"। দীক্ষা লাভের পর তিনি অদ্বৈতাচার্য উপাধি লাভ করেন। তার গুরু মাধবেন্দ্রপুরী চৈতন্যদেবেরও পরম গুরু ছিলেন। শ্রী চৈতন্যের জন্মের পূর্বেই অদ্বৈতাচার্য প্রসিদ্ধি লাভ করেছিলেন। নবদ্বীপের ভক্তদের জন্য তিনি একজন পথ প্রদর্শনকারী ছিলেন।
বৈষ্ণব মতবাদের প্রবক্তা ছিলেন চৈতন্যদেব। অদ্বৈতাচার্য নিত্যানন্দের সঙ্গী হিসেবে এই মতবাদ প্রচারে আত্মমগ্ন হন। আনুষ্ঠানিকভাবে তিনিই প্রথমবারের মত নিমাইকে (শ্রীগৌরাঙ্গ) স্বয়ং ভগবান মানেন। পুরীতে এক রথযাত্রার অনুষ্ঠানে তিনি চৈতন্যদেব যে একজন অবতার তা ঘোষণা করেন। ১৫১৩ খ্রিস্টাব্দে শ্রী চৈতন্য শান্তিপুরে আসলে তিনি বিদ্যাপতির পদ গেয়ে তাকে স্বাগত জানান। শান্তিপুরে অদ্বৈতাচার্য "মদনগোপাল" নামক কৃষ্ণমূর্তি প্রতিষ্ঠা করেছিলেন। তার দুই সহধর্মিনীর নাম হল শ্রীদেবী ও সীতাদেবী। বিজয়কৃষ্ণ গোস্বামী তার বংশধর।
অনাদিকুমার দস্তিদার
জন্মস্থান সিলেট। মাত্র নয় বৎসর বয়সে ইনি শান্তিনিকেতন বিদ্যালয়ে ভর্তি হন। ১৯২০ খ্রিষ্টাব্দে এন্ট্রান্স পরীক্ষায় পাশ করেন। এরপর ইনি রবীন্দ্রনাথ ঠাকুর ও দিনেন্দ্রনাথ ঠাকুর-এর কাছে রবীন্দ্রনাথের গান, এবং ভীমরাও শাস্ত্রী, নকুলেশ্বর গোস্বামী, রাধিকা প্রসাদ গোস্বামী প্রমুখের কাছে ভারতীয় শাস্ত্রীয় সঙ্গীতের শিক্ষা গ্রহণ করেন।
১৯২৫ খ্রিষ্টাব্দে ইনি কলকাতায় এসে রবীন্দ্রসঙ্গীতের শিক্ষকতা শুরু করেন। এই সময় ইনি 'সঙ্গীত সম্মিলনী', 'বাসন্তী বিদ্যাবিথী', 'গীতবিতান' প্রভৃতি বিদ্যায়তনে রবীন্দ্রসঙ্গীতের শিক্ষাদান করেন। উল্লেখ্য পরে ইনি 'গীতবিতান' বিদ্যায়তনের অধ্যক্ষ হয়েছিলেন। এরপর ইনি গ্রামোফোন কোম্পানিতে রবীন্দ্রসঙ্গীতের ট্রেনার হিসাবে যোগ দেন। রাইচাঁদ বড়ালের মাধ্যমে ইনি চলচ্চিত্রের সাথে যুক্ত হন। শিশির কুমার ভাদুড়ী আগ্রহে তিনি মঞ্চের সাথেও যুক্ত হন। উদয়শঙ্করের নৃত্যদলে ইনি বীণা বাদক হিসাবে যুক্ত ছিলেন। ১৯৪৮ খ্রিষ্টাব্দে রথীন্দ্রনাথ ঠাকুর ও ইন্দিরা দেবীচৌধুরাণী— রবীন্দ্রসঙ্গীতের জন্য 'স্বরলিপি সমিতি' গঠন করলে ইনি সম্পাদক হন। ১৯৬৫ খ্রিষ্টাব্দে তিনি এই পদ থেকে অবসর গ্রহণ করেন। এই সময়ে অনেক রবীন্দ্রসঙ্গীতের স্বরলিপি প্রণয়ন করেছিলেন। 'রবীন্দ্রতত্ত্ব বিশারদ' উপাধিতে ভূষিত হয়েছিলেন। ইনি রবীন্দ্রসঙ্গীতের প্রচারক ও বিশেষজ্ঞ হিসাবে স্মরণীয় হয়ে আছেন।তার সম্পাদিত গানের তালিকা :
http://banglasonglyrics.com/composer/%E0%A6%85%E0%A6%A8%E0%A6%BE%E0%A6%A6%E0%A6%BF%E0%A6%95%E0%A7%81%E0%A6%AE%E0%A6%BE%E0%A6%B0-%E0%A6%A6%E0%A6%B8%E0%A7%8D%E0%A6%A4%E0%A6%BF%E0%A6%A6%E0%A6%BE%E0%A6%B0/
অনিল মুখার্জি
অনিল মুখার্জি (১০ই অক্টোবর, ১৯১২- ৭ই ফেব্রুয়ারি, ১৯৮২) বাংলাদেশী কমিউনিস্ট বিপ্লবী ও লেখক। ঢাকার মুন্সীগঞ্জ জেলায় জন্মগ্রহণ করেন। ভারতবর্ষ এবং বাংলাদেশের কমিউনিস্ট আন্দোলনের অন্যতম নেতা ছিলেন। ১৯৭১-এ বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন।
১৯৩০ সালে কলেজে পড়ার সময় আইন অমান্য আন্দোলন করে কারারুদ্ধ হন। মেদিনীপুর জেলে থাকার সময় সশস্ত্র বিপ্লবে অংশগ্রহনের অভিযোগে ব্রিটিশ সরকার তাকে আন্দামানে সেলুলার জেলে প্রেরণ করে।
১৯৩৮ খৃষ্টাব্দে মুক্তিলাভ করে কমিউনিস্ট পার্টিতে যোগ দেন। ১৯৪৬ এ নারায়নগঞ্জ সুতাকল শ্রমিকদের ধর্মঘটে বিশেষ ভূমিকা নেন। দেশবিভাগ হলে পূর্ব পাকিস্তানে ৮ বছর জেলবন্দী থাকেন। মুক্তি পেলেও রাজনৈতিক আন্দোলনে জড়িত থাকার অপরাধে তাকে আত্মগোপন করতে হয় ১৯৭১ সাল অবধি। গোপনে মস্কো সফর এবং পূর্ব পাকিস্তানের কমিউনিস্ট পার্টির সদস্য হিসেবে ৭৫ টি পার্টির মহাসম্মেলনে প্রতিনিধিত্ব। বাংলাদেশের মুক্তিযুদ্ধে সক্রিয় ভূমিকা নেন। বাংলাদেশ কমিউনিস্ট পার্টির কেন্দ্রীয় কমিটির সম্পাদক নির্বাচিত হয়েছিলেন ১৯৭৩ এবং ১৯৮০ সালে।
১৯৮২
১৯৮২ গ্রেগরীয় বর্ষপঞ্জীর একটি সাধারণ বছর।
অনুদ্বৈপায়ন ভট্টাচার্য
অণুদ্বৈপায়ন ভট্টাচার্য (৩১শে জানুয়ারি, ১৯৪১- ২৫শে মার্চ, ১৯৭১) বাঙালি শিক্ষাবিদ। ২৫ মার্চ, ১৯৭১ তারিখে বাংলাদেশের স্বাধীনতা যুদ্ধে পাকিস্তানি বাহিনীর দ্বারা নিহত হন।
অণুদ্বৈপায়ন ভট্টাচার্য সিলেটের নবিগঞ্জের জান্তারী গ্রামে জন্মগ্রহণ করেন। ১৯৬১ সালে নবিগঞ্জ জে.কে. হাইস্কুল থেকে প্রথম বিভাগে ম্যাট্রিক এবং ১৯৬৩ সালে সিলেট এম.সি. কলেজ থেকে প্রথম বিভাগে আই.এসসি, পাস করেন। ১৯৬৬ সালে ঢাকা বিশ্ববিদ্যালয় থেকে পদার্থবিজ্ঞানে প্রথম শ্রেণীতে বি.এসসি, অনার্স এবং ১৯৬৭ সালে ফলিত পদার্থবিজ্ঞানে প্রথম শ্রেণীতে এম.এসসি ডিগ্রী লাভ করেন। ১৯৬৮ সালে ঢাকা বিশ্ববিদ্যালয়ে ফলিত পদার্থবিজ্ঞানের প্রভাষক হিসেবে নিযুক্ত হন। ১৯৬৯ সালে জগন্নাথ হলের হাউস টিউটর হন। ১৯৭১ সালের ২৫ মার্চের কালোরাতে জগন্নাথ হল প্রাঙ্গণে পাকিস্তানি সৈন্যদের গুলিতে নিহত হন।
অনুরূপা দেবী
অনুরূপা দেবী (৯ই সেপ্টেম্বর, ১৮৮২- ১৯শে এপ্রিল, ১৯৫৮) একজন বাঙালি ঔপন্যাসিক।
অনুরূপা দেবীর পিতার নাম মুকুন্দদেব মুখোপাধ্যায় এবং পিতামহ ছিলেন বিশিষ্ট লেখক ভূদেব মুখোপাধ্যায়। তাঁর দিদি ইন্দিরা দেবী ছিলেন একজন ঔপন্যাসিক, ছোটগল্পকার এবং কবি। তিনি তাঁর আইন ব্যবসায়ী স্বামী শিখরনাথ বন্দ্যোপাধ্যায়ের সাথে মজঃফরপুরে বসবাস করতেন।
অনুরূপা দেবী তাঁর পিতামহ ভূদেব মুখোপাধ্যায় ও দিদি ইন্দিরা দেবীর অণুপ্রেরণায় সাহিত্য চর্চা আরম্ভ করেন। তাঁর প্রথম কবিতা ঋজুপাঠ অবলম্বনে রচিত। "রাণী দেবী" ছদ্মনামে তাঁর রচিত প্রথম গল্প কুন্তলীন পুরস্কার প্রতিযোগিতায় প্রকাশিত হয়। ১৩১১ বঙ্গাব্দে তাঁর রচিত প্রথম উপন্যাস "টিলকুঠি" নবনূর পত্রিকায় প্রকাশিত হয়। ১৩১৯ বঙ্গাব্দে তাঁর উপন্যাস "পোষ্যপুত্র" ভারতী পত্রিকায় প্রকাশিত হলে তিনি বিখ্যাত হন।
অনুরূপা দেবী একজন সমাজ সংস্কারক ছিলেন। তিনি কাশী এবং কলকাতায় কয়েকটি বালিকা বিদ্যালয়ের সঙ্গে যুক্ত ছিলেন। তিনি একাধিক নারীকল্যাণ আশ্রমের প্রতিষ্ঠা করেছিলেন। ১৯৩০ খ্রিস্টাব্দে তিনি "মহিলা সমবায় প্রতিষ্ঠান" স্থাপন করেন। নারীর অধিকার আন্দোলনের তিনি একজন পুরোধা ছিলেন।
তাঁর রচিত উপন্যাস মন্ত্রশক্তি, মা, মহানিশা, পথের সাথী, বাগদত্তা নাটকে রূপান্তরিত হয়েছিল। তিনি ৩৩টি গ্রন্থ রচনা করেছিলেন। "জীবনের স্মৃতিলেখা" তাঁর অসমাপ্ত রচনা।
তিনি ১৯ এপ্রিল, ১৯৫৮ সালে মারা যান।
১৯৫৮
০৪ অক্টোবর : আটলান্টিক মহাসাগরপাড়ি দিয়ে প্রথম নিয়মিত জেট বিমান চলাচল শুরু হয়।
অপরেশচন্দ্র মুখোপাধ্যায়
অপরেশচন্দ্র মুখোপাধ্যায় (১৮৭৫-১৯৩৪) বাঙালি নাট্যকার, নট এবং নাট্য পরিচালক। জন্মস্থান যশোর মতান্তরে নদীয়ার মহেশপুর।"রঙ্গালয়ে ত্রিশ বছর" তাঁর অসমাপ্ত আত্মজীবনী।
অমলকৃষ্ণ সোম
অমলকৃষ্ণ সোম (মৃত্যু ১৬ই মার্চ, ১৯৭১) বাঙালি মঞ্চাভিনেতা। ষাটের দশকে প্রধানত খল-চরিত্রে মঞ্চে অভিনয় করে সুনাম ও খ্যাতি অর্জন করেন। তাঁর জন্ম নড়াইল জেলায়। অমলকৃষ্ণ সোমের প্রায় ১০০টির মতো নাটকে অভিনয় করেছিলেন। ১৯৭১ সালে বাংলাদেশের স্বাধীনতা যুদ্ধ শুরুর প্রাক্কালে পাকিস্তান সেনাবাহিনী তাকে যশোরের বাসভবন থেকে গ্রেফতার করে এবং পরবর্তীতে হত্যা করে।
অমল হোম
অমল হোম (১০ই নভেম্বর, ১৮৯৩- ২৩শে আগস্ট, ১৯৭৫) বাঙালি সাংবাদিক এবং সাহিত্যিক। তিনি বর্তমান পশ্চিমবঙ্গের দক্ষিণ ২৪ পরগণা জেলার মজিলপুরে জন্মগ্রহণ করেন।
অমল হোম ছাত্রাবস্থাতেই সাহিত্য ও সাংবাদিকতার দিকে আকৃষ্ট হন । তিনি প্রবাসী এবং মডার্ন রিভিউ পত্রিকায় শিক্ষানবিশ ছিলেন ।সাংবাদিকতা জীবনের বিভিন্ন সময় তিনি সুরেন্দ্রনাথ বন্দ্যোপাধ্যায়ের "বেঙ্গলী", লালা লাজপত রায় প্রতিষ্ঠিত ইংরেজি দৈনিক "দি পাঞ্জাবী", কালীনাথ রায় সম্পাদিত লাহোরের "দি ট্রিবিউন", বিপিনচন্দ্র পালের সহকারী হিসেবে মতিলাল নেহেরুর "দি ইন্ডিপেন্ডেন্ট", কলকাতায় "ইন্ডিয়ান ডেইলী নিউজ", "হিন্দুস্তান স্ট্যান্ডার্ড" পত্রিকায় কর্মরত ছিলেন। ১৯২৪ সালে তিনি এবং সুভাষচন্দ্র বসু দেশবন্ধু চিত্তরঞ্জন দাশের পরিকল্পিত "ক্যালকাটা মিউনিসিপ্যাল" নামক পত্রিকার দায়িত্ব গ্রহণ করেন। তিনিই ১৯৩১ সালে কলকাতায় প্রথম রবীন্দ্রজয়ন্তী পালন করেন। ১৯৪৯ সালে অমল হোম তৎকালীন মুখ্যমন্ত্রী ডাঃ বিধানচন্দ্র রায়ের আগ্রহে পশ্চিমবঙ্গ রাজ্য সরকারের "ডাইরেক্টর অব পাবলিসিটি" পদে যোগদান করেন। তিনি রবীন্দ্রতত্ত্বাচার্য উপাধিতে ভূষিত হয়েছিলেন।
উনি প্রখ্যাত ব্রাহ্ম সমাজ নেতা ও সমাজ সংস্কারক শিবনাথ শাস্ত্রীর দৌহিত্রী, শিক্ষাবিদ হেমলতা সরকারের এক কন্যাকে বিবাহ করেন যিনি 'খোদনদি' নামে সুপরিচিত ছিলেন।পশ্চিমবঙ্গ - জেলা দক্ষিণ ২৪ পরগণা সংখ্যা - পৃ: ২৭৭
অমলেন্দু দাশগুপ্ত
অমলেন্দু দাশগুপ্ত (১৯০৩- ১১ই আগস্ট, ১৯৫৫) বাঙালি সাহিত্যিক ও ব্রিটিশবিরোধী স্বাধীনতা সংগ্রামী। তিনি স্বদেশী মন্ত্রে উদ্বুদ্ধ হয়ে বিপ্লবী কর্মকান্ডে সক্রিয়ভাবে অংশ নেন। তাঁর জন্ম তৎকালীন বৃহত্তর ফরিদপুরের মাদারীপুরে।
অমলেন্দু দাশগুপ্ত ছাত্রজীবনে অসহযোগ আন্দোলনে যোগ দেন। ১৯৩০ খ্রিষ্টাব্দে বি.এ. পরীক্ষার কয়েকদিন বাদে গ্রেপ্তার হয়ে আট বছর বিভিন্ন জেলে থাকেন। জেল থেকে মুক্তির পর ফজলুল হকের 'নবযুগ' পত্রিকার সম্পাদক হন। এখানে তাঁর সহযোগী ছিলেন কাজী নজরুল ইসলাম। ১৯৪০ খ্রিষ্টাব্দে সুভাষচন্দ্র বসুর হলওয়েল মনুমেন্ট অপসারন আন্দোলনে যোগ দিয়ে কারারুদ্ধ হন এবং ১৯৪৬ খ্রিষ্টাব্দে ছাড়া পান।
পরবর্তীকালে তিনি সাংবাদিকতা শুরু করেন।
অমলেন্দু বিশ্বাস
অমলেন্দু বিশ্বাস (মে ২৯, ১৯২৫- ১৩ই অক্টোবর, ১৯৮৭) বাংলাদেশী যাত্রা অভিনেতা ও পরিচালক।
অমলেন্দু বিশ্বাসের পৈতৃক নিবাস চট্টগ্রাম জেলার সীতাকুণ্ড উপজেলার মসজিদিয়া গ্রামে। তিনি পিতার কর্মক্ষেত্র বার্মার (বর্তমান মায়ানমার) ইয়াঙ্গুনে জন্মগ্রহণ করেন। তার বাবা সুরেন্দ্রলাল বিশ্বাস, তার মা জ্ঞানদা দেব। বাবা ইয়্ঙ্গুনে কাস্টমস বিভাগে চাকুরী করতেন। কিশোর বয়সে তিনি বাবার সঙ্গে বাংলাদেশের চট্টগ্রামে চলে আসেন। ১৯৪১ খ্রীস্টাব্দে প্রবেশিকা পরীক্ষা দিয়ে প্রথমে কলকাতায়ইন্ডিয়ান এয়ারফোর্সে যোগ দিয়েছিলেন। পরে কিছু দিন পুলিশ-এ কাজ করেন। ১৯৪৪ খ্রীস্টাব্দে রবার্টসন কলেজ থেকে এফ, এ, পাস করেন। বাংলাদেশে চলে আসেন ১৯৪৭-এ। তৎকালীন পূর্ব পাকিস্তান রেলওয়েতে হিসাব বিভাগে চাকুরী পেলেন। পাকিস্তান আমলে আইয়ুব বিরোধী আন্দোলনে যোগ দেয়ার জন্য তার বিরূদ্ধে পুলিশের হুলিয়া জারী হয়েছিল। তাঁর স্ত্রী জ্যোৎস্না বিশ্বাস বাংলাদেশের শীর্ষস্থানীয় যাত্রা অভিনেত্রী। অমলেন্দু বিশ্বাসের কন্যা অরুণা বিশ্বাস একজন পুরস্কারপ্রাপ্ত চলচ্চিত্র অভিনেত্রী।
অমলেন্দু বিশ্বাস ঢাকায় মৃত্যুবরণ করেন।
১৯৩৭ খ্রীস্টাব্দে যখন তিনি সপ্তম শ্রেণীর ছাত্র তখন "দাতা হরিশচন্দ্র" নাটকে প্রথম অভিনয় করেছিলেন। ইন্ডিয়ান এয়ারফোর্সে কর্মরত অবস্থায় জব্বলপুরের মিলিটারী সদরদপ্তরে বেঙ্গলী ক্লাবে নাটকে অভিনয় করতেন। পাকিস্তান রাষ্ট্র প্রতিষ্ঠার পর তিনি চট্টগ্রামে স্থায়ী হলেন ও স্থানীয় নাটকে অভিনয় করতে শুরু করলেন। ১৯৫৪ খ্রীষ্টাব্দে চট্টগ্রামে প্রতিষ্ঠিত বাবুল থিয়েটারে তিনি বহু নাটকে অভিনয় করেন। ১৯৬১ খ্রীস্টাব্দে তিনি যাত্রায় অভিনয় শুরু করেন বাসন্তী অপেরায় যোগ দিয়ে। "মধুসূদন", "জানোয়ার", "লেনিন", "অচল পয়সা", "সন্ন্যাসী", "সিরাজদ্দৌলা", "সম্রাট জাহাঙ্গীর" প্রভৃতি যাত্রাপালায় নায়কের ভূমিকায় অভিনয় করে দেশব্যাপী খ্যাতি অর্জন করেন।
অমূল্যকুমার দাশগুপ্ত
অমূল্যকুমার দাশগুপ্ত (১৯১১—৫ই মার্চ, ১৯৭৩) বাঙালি লেখক ও শিক্ষাবিদ। ঝালকাঠির কূলকাঠি গ্রামে তিনি জন্মগ্রহণ করেন। মৃত্যুবরণ করেন পশ্চিমবঙ্গের কাঁথিতে।
অমূল্যকুমার দাশগুপ্ত অনুশীলন দলের একজন সক্রিয় সদস্য হিসাবে ব্রিটিশবিরোধী সহিংস আন্দোলনে যোগদান করেন এবং কারাবরণ করেন। তিনি বিভিন্ন মেয়াদে বরিশাল বি.এম. কলেজ, দৌলতপুর বি.এল. কলেজ, ফরিদপুর রামাদিয়া কলেজ, পাবনা এডোয়ার্ড কলেজ ও কাঁথি পি.কে. কলেজে রাষ্ট্রবিজ্ঞানের অধ্যাপনা করেন। তিনি আনন্দবাজার পত্রিকা এবং শনিবারের চিঠির সহ সম্পাদকের দায়িত্ব পালন করেন।
১৯৭৩
১৯৭৩ গ্রেগরীয় বর্ষপঞ্জীর একটি সাধারণ বছর।
অঘোষ অলিজিহ্ব্য ঊষ্মধ্বনি
অঘোষ অলিজিহ্ব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
অঘোষ পশ্চাত্তালব্য ঊষ্মধ্বনি
অঘোষ পশ্চাত্তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [x]
বাংলা লিপিতে কোনও বিশেষ বর্ণ নেই।
ঘোষ পশ্চাত্তালব্য ঊষ্মধ্বনি
ঘোষ পশ্চাত্তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɣ]
বাংলা লিপিতে কোনও বিশেষ বর্ণ নেই।
ঘোষ তালব্য ঊষ্মধ্বনি
ঘোষ তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʝ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণস্থান বাংলা "জ,‌‌" ও "ই"-এর মধ্যে অবস্থিত।
এটি গ্রিক ভাষা ছাড়াও বিশ্বের অনেক ভাষায় ব্যবহার করা হয়।
রূপধ্বনিতত্ত্ব
রূপধ্বনিতত্ত্ব (ইংরেজি Morphophonology, morphophonemics বা morphonology) ভাষাবিজ্ঞানের একটি শাখা যেখানে রূপমূলসমূহের ধ্বনিতাত্ত্বিক গঠন, রূপমূলগুলি সংযোজনের সময় ধ্বনিসমূহের সংযোজন ও পরিবর্তন, ইত্যাদি আলোচনা করা হয়।
একই রূপমূলের বিভিন্ন রূপের ধ্বনিমূলগত পার্থক্য আলোচনা করা, একই রূপমূলের বিভিন্ন রূপের উপস্থিতিস্থল (distribution) নির্ণয় করা, রূপধ্বনিতত্ত্বের নিরিখে ভাষার কাঠামোর বর্ণনা দেওয়া এই তত্ত্বের কাজ।
এখানে ইংরেজি "capacious" বনাম "capacity" শব্দজুড়ির উদাহরণটি লক্ষনীয়। "capacious" শব্দে প্রথম "a" বর্ণটির উচ্চারণ "এই" ([eI])-এর মত, কিন্তু "capacity" শব্দে এটি "আ"([a])-এর মত শোনায়। এই ধ্বনি পরিবর্তনটি লাতিন থেকে আগত কিছু শব্দের রূপধ্বনিতত্ত্ব গবেষণা করে নিয়মের মাধ্যমে বর্ণনা করা সম্ভব। এ ধরনের আলোচনাগুলিই রূপধ্বনিতত্ত্বের আলোচ্য বিষয়।
নিকোলাই ত্রুবেৎস্‌কোয়
রাজপুত্র নিকোলাই সের্গেইয়েভিচ ত্রুবেৎস্‌কোয় (রুশ: Николай Сергеевич Трубецкой)(মস্কো, ১৫ই এপ্রিল, ১৮৯০ - ভিয়েনা, ২৫শে জুন, ১৯৩৮) ছিলেন একজন রুশ ভাষাবিজ্ঞানী ও চেকোস্লোভাকিয়ার প্রাহা (প্রাগ) শহরে অবস্থিত সাংগঠনিক ভাষাবিজ্ঞান ধারার অন্যতম প্রতিষ্ঠাতা। তাঁকে রূপধ্বনিতত্ত্বের জনক হিসেবে গণ্য করা হয়।
ভাষাবিজ্ঞানের ধ্বনিতত্ত্ব শাখায় ত্রুবেৎস্‌কোয় অসামান্য অবদান রেখেছেন। তিনি বিভিন্ন ভাষার ধ্বনিতাত্ত্বিক সংশ্রয়গুলোর (phonological systems) বিশ্লেষণ করেন এবং এগুলো থেকে সাধারণ ও সার্বজনীন ধ্বনিতাত্ত্বিক বিধি আবিষ্কারের চেষ্টা করেন। তাঁর জীবনের শ্রেষ্ঠ কাজ "Grundzüge der Phonologie" ("ধ্বনিতত্ত্বের মূলনীতি") তাঁর মৃত্যুর পরে প্রকাশিত হয়। এই বিখ্যাত গ্রন্থেই তিনি কোন ভাষার গঠনের ক্ষুদ্রতম স্বতন্ত্র এককের সংজ্ঞা দেন ও এর নাম দেন স্বনিম (phoneme)। তাঁর এই গ্রন্থ ধ্বনিতত্ত্ব-কে ধ্বনিবিজ্ঞান থেকে পৃথক একটি শাখা হিসেবে প্রতিষ্ঠায় বড় ভূমিকা পালন করে।
ঘোষ মূর্ধন্য ঊষ্মধ্বনি
ঘোষ মূর্ধন্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʐ]
বর্তমান বাংলা লিপিতে এই ধ্বনির কোনও বিশেষ বর্ণ নেই।
এই ধ্বনিটি বাংলা ভাষায় ধ্বনিমূল হিসাবে ব্যবহৃত নয়, অথচ অনেকে "র" বর্ণটিকে পূরকধ্বনি হিসাবে [ʐ] বলে, বিশেষতঃ শব্দের আদিতে, যেমন রুচি /ɹutɕi/ [ʐutɕi]।
ঘোষ মূর্ধন্য ঊষ্মধ্বনিটি রুশ, পোলীয়, উবিখ, ও দ্রাবিড় ভাষাগুলোতে বেশ প্রচলিত। তাছাড়া, বাংলা ভাষাসহ ম্যান্ডারিন চীনা, কিচে, ও সুয়েডীয় ভাষায় এই ধ্বনিটি /ɹ/-এর পূরকধ্বনি হিসাবে [ʐ] উচ্চারিত হয়।
লুই ইয়েল্ম্‌স্লেভ
লুই ইয়েল্ম্‌স্লেভ () (৩রা অক্টোবর, ১৮৯৯ - ৩০শে মে, ১৯৬৫) একজন ডেনীয় ভাষাবিজ্ঞানী। তাঁর কাজের ওপর ভিত্তি করে ভাষাবিজ্ঞানের কোপেনহেগেন ধারার আবির্ভাব ঘটে। তিনি কোপেনহেগেন, প্রাগ ও প্যারিসে তুলনামূলক ভাষাবিজ্ঞান অধ্যয়ন করেন। ১৯৩১ সালে তিনি "Cercle Linguistique de Copenhague" প্রতিষ্ঠায় সাহায্য করেন। হান্স-ইয়র্গেন উলডাল-এর সাথে তিনি "Glossematik" (ইং. Glossematics; বাং. শব্দপরিসংখ্যান) নামে ভাষার একটি নতুন তত্ত্ব প্রবর্তন করেন।
জিন বার্কো গ্লীসন
জিন বার্কো গ্লিসন () একজন মার্কিন মনোভাষাবিজ্ঞানী ও বোস্টন বিশ্ববিদ্যালয়ের প্রফেসর এমেরিটা। তিনি ১৯৫৮ সালে উদ্ভাবিত উগ্‌ পরীক্ষা-র (Wug test) জন্য বিখ্যাত। পরীক্ষাটিতে শিশুরা কীভাবে কোনো ভাষার ব্যাকরণের জ্ঞান অর্জন করে, তা অনুসন্ধান করা হয়।
পেপটাইড বন্ধন
একটি আলফা অ্যামিনো অ্যাসিডের কারবক্সি গ্রুপের সাথে আরেকটি আলফা অ্যামিনো অ্যাসিডের অ্যামিনো গ্রুপের ঘনীভবন বিক্রিয়ায় যে বিশেষ আমাইড বন্ধন সৃষ্টি হয় তা-ই পেপটাইড বন্ধন। প্রোটিনের ভিতরে অ্যামিনো অ্যাসিডরা এই বন্ধনেই আবদ্ধ থাকে।
রেসোনান্সের ফলে পেপটাইড বন্ধনে ৪০% দ্বিবন্ধন বৈশিষ্ট্য (৬০% একবন্ধন) আছে।
গ্র্যান্ডমাস্টার (দাবা)
আন্তর্জাতিক গ্র্যান্ডমাস্টার দাবা খেলার সর্বোচ্চ খেতাব যা দাবা খেলার আন্তর্জাতিক সংগঠন ফিদে কর্তৃক দেওয়া হয়। বিশ্ব চ্যাম্পিয়ন হওয়া ছাড়া গ্র্যান্ডমাস্টার হল একমাত্র খেতাব যা একজন দাবা খেলোয়াড় অর্জন করতে পারে। একবার অর্জন করার পর আজীবন একজন খেলোয়াড় এই পদবীর দাবিদার থাকেন। দাবার পরিভাষায় সংক্ষেপে এই পদবীকে বলা হয় জিএম। (এছাড়া দাবার অন্যান্য পদবী বা খেতাব সংক্ষেপিত হয় এইভাবে, এফএম অর্থ ফিদে মাস্টার; সিএম অর্থ ক্যান্ডিডেট মাস্টার, আইজিএম অর্থ ইন্টারন্যাশনাল গ্র্যান্ডমাস্টার।)
গ্র্যান্ডমাস্টার, ‌আন্তর্জাতিক মাস্টার এবং ফিদে মাস্টার পদবী মহিলা ও পুরুষ উভয়েই অর্জন করতে পারে। ১৯৭৮ সালে মহিলা দাবার বিশ্ব চ্যাম্পিয়ন, নোনা গাপ্রিন্দাশভিলিকে ফিদের বিশেষ বিবেচনায় গ্রান্ডমাস্টার খেতাব দেয়া হয়।
ব্যাকরণ
ভাষাবিজ্ঞানের পরিভাষায় ব্যাকরণ () বলতে সাধারণত ভাষার কাঠামোর, বিশেষ করে শব্দ ও বাক্যের কাঠামোর, গবেষণাকে বোঝায়। এ অর্থে ব্যাকরণ হল কোন ভাষার রূপমূলতত্ত্ব ও বাক্যতত্ত্বের আলোচনা। কখনও কখনও আধুনিক ভাষাবিজ্ঞানে ব্যাকরণ পরিভাষাটি দিয়ে কোন ভাষার কাঠামোর সমস্ত নিয়মকানুনের বর্ণনাকে বোঝানো হয়, এবং এই ব্যাপকতর সংজ্ঞার ভেতরে ঐ ভাষার ধ্বনিতত্ত্ব ও প্রয়োগতত্ত্বের আলোচনাও চলে আসে।
উপরে দেওয়া ব্যাকরণের সংজ্ঞাগুলি মূলত উচ্চতর ভাষাবিজ্ঞানী মহলে প্রচলিত এবং এ ধরনের ব্যাকরণকে বর্ণনামূলক ব্যাকরণও বলা হয়। অন্যদিকে স্কুল কলেজে পাঠ্য ব্যাকরণগুলিতে ভাষার সম্পূর্ণ নিরপেক্ষ বৈজ্ঞানিক বর্ণনা থাকে না, বরং এগুলিতে সাধারণত মান ভাষার কাঠামোর কিছু বিবরণের পাশাপাশি আদর্শ বা মান ভাষাতে লেখার বিভিন্ন উপদেশমূলক নিয়ম বিধিবদ্ধ করে দেওয়া থাকে। এগুলিকে বলা হয় বিধানবাদী ব্যাকরণ।
যুগ্ম শব্দ
হ্যান্ডবল
হ্যান্ডবল [Handball] প্রতি দলে বারো জন নিয়ে গঠিত দুটি দলের মধ্যে চামড়া দিয়ে তৈরি বল ধরতে, নিক্ষেপ করতে বা থামাতে মুখ্যত হাত দ্বারা অনুষ্ঠিত খেলা। হ্যান্ডবল খেলার পূর্ণ মাঠের দৈর্ঘ্য বা পার্শ্বরেখা ৪০ মিটার এবং প্রস্থ বা প্রান্তরেখা (goal line) ২০ মিটার। মাঠের উভয় প্রান্তে গোল লাইনের ঠিক মাঝখানে গোল পোস্টটির অবস্থান। প্রতিটি গোলপোস্ট লম্বায় ৩ মিটার এবং উচ্চতায় ২ মিটার হয়। খেলার সময়সীমা মাঝখানে ১০ মিনিট বিরতিসহ  ৭০ মিনিট। বলটি হয় গোলাকার, পরিধি ৫৮-৬০ সেন্টিমিটার ও ওজন ৪২৫-৪৭৫ গ্রাম। একজন খেলোয়াড় হ্যান্ডবল খেলায় বল ধরতে, থামাতে বা ছুঁড়ে দিতে বাহু, মাথা, পৃষ্ঠদেশ, উরু বা হাঁটু ব্যবহার করেন, তবে তিনি সর্বোচ্চ তিন সেকেন্ড পর্যন্ত বলটি হাতে অথবা মাটিতে ধরে রাখতে পারেন। বলটি ক্রসবারের নিচে গোল-পোস্টদ্বয়ের মধ্যকার দাগটি সম্পূর্ণভাবে অতিক্রম করলে একটি গোল হয়।
হ্যান্ডবল একটি প্রাচীন খেলা। গ্রিক কবি হোমারের ওডিসি মহাকাব্যে এই খেলার উলে­খ আছে। খ্রিস্টপূর্ব যুগে নীল নদের উপত্যকা ভূমিতে বল নিয়ে যেসব খেলা প্রচলিত ছিল তার সব কটিই ছিল হাতের খেলা। তবে খেলার ধরন-পদ্ধতির দিক দিয়ে আজকের হ্যান্ডবল সম্পূর্ণ নতুন একটি সংযোজন। কেউ কেউ মনে করেন আধুনিক আউটডোর হ্যান্ডবল খেলার জন্ম জার্মানিতে। ১৯০৪ সালে ডেনমার্কের জনৈক ক্রীড়াশিক্ষক হোলজার নিয়েলসেন ‘হ্যান্ড বোল্ড’ নামে একটি খেলা প্রবর্তন করেন। ১৯১৭ সালে মহিলাদের ক্রীড়াশিক্ষক বার্লিনের ম্যাক্স হিসার মেয়েদের জন্য অভিনব পদ্ধতিতে হ্যান্ডবল খেলার প্রবর্তন করেন। ১৯১৯ সালে অন্য একজন ক্রীড়াশিক্ষক কার্ল শিলেঞ্জ এই খেলায় তাঁর নিজস্ব কিছু পদ্ধতি সংযোজন করে খেলাটিকে সমৃদ্ধ করেন। তিনিই প্রথম খোলা মাঠে এই খেলার আয়োজন করেন। ১৯২০ সালের ১ জানুয়ারি বার্লিনে প্রথম শিলেঞ্জের পদ্ধতিতে দুই দলের মধ্যে প্রতিযোগিতামূলক হ্যান্ডবল খেলা অনুষ্ঠিত হয়। ১৯২৩ সালে ম্যাক্স হিসার পদ্ধতিতে বার্লিন ও ড্রেসডেন দলের মধ্যে প্রথম দুটি মহিলা দলের প্রতিযোগিতা অনুষ্ঠিত হয়।
১৯২৫ সালের ১৩ সেপ্টেম্বর হ্যালিম্যালিতে জার্মান ও অস্ট্রিয়া দলের মধ্যে প্রথম আন্তর্জাতিক হ্যান্ডবল খেলা অনুষ্ঠিত হয়। পরে এর নিয়মকানুন পুনর্বিন্যাস করা হয়। ১৯২৮ সালে আমস্টারডামে যুক্তরাষ্ট্র, কানাডা, ফিনল্যান্ড, জার্মানি, আয়ারল্যান্ড, ডেনমার্ক, ফ্রান্স, গ্রিস, অস্ট্রিয়া, সুইডেন ও চেকোশ্লোভাকিয়া এই ১১টি দেশ নিয়ে ইন্টারন্যাশনাল অ্যামেচার হ্যান্ডবল ফেডারেশন গঠিত হয়। ১৯৩৬ সালে বার্লিনে অনুষ্ঠিত অলিম্পিকে খোলা মাঠে হ্যান্ডবল খেলা দেখানো হয়। এরপর থেকে হ্যান্ডবল খেলা খুব জনপ্রিয় হতে থাকে। ১৯৬৫ সালে মাদ্রিদে অনুষ্ঠিত ইন্টারন্যাশনাল অলিম্পিক কমিটির বৈঠকে ১৯৭২ সালের মিউনিখ অলিম্পিকে হ্যান্ডবল অন্তর্ভুক্ত করা হয়। এরপর ইউরোপে খেলাটি আরও জনপ্রিয়তা পায়।
১৯৭৪ সাল থেকে এশিয়ায় হ্যান্ডবল জনপ্রিয়তা পেতে থাকে। ঐ বছর তেহরানে অনুষ্ঠিত এশিয়ান গেমস উপলক্ষে সমবেত ক্রীড়া সংগঠকদের উদ্যোগে এশিয়ান হ্যান্ডবল ফেডারেশন গঠিত হয়। ১৯৭৬ সালে কুয়েতে ফেডারেশন আনুষ্ঠানিকভাবে প্রতিষ্ঠা লাভ করে। কুয়েতে ফেডারেশনের সদর দফতর প্রতিষ্ঠিত হয়।
যেসব দেশে এ খেলার প্রচলন রয়েছে তাদের মধ্যে, পোল্যান্ড, সাইপ্রাস, রোমানিয়া, রাশিয়া, ইউক্রেন, মলদোভা, বেলারুশ, গ্রীস, যুক্তরাজ্য, তুরস্ক, জর্জিয়া, আর্মেনিয়া ও আজারবাইজান উল্লেখযোগ্য।
সাঁতার
সাঁতার এক ধরনের কৌশল যার দ্বারা মানুষ ও অন্যান্য প্রাণী তাদের শরীরের অঙ্গ সঞ্চালনের মাধ্যমে পানিতে বিচরন করতে পারে।
বর্তমানে আমরা এখন যে ধরণের সাঁতার দেখতে পাই যা প্রথমে ইংরেজরা চালু করে । সুইমিং শব্দটি ইংরেজী "সুইমিন" শব্দ থেকে আগত । ১৯৩৭ সালে সর্বপ্রথম লন্ডনে প্রতিযোগিতামূলক সাঁতার শুরু হয় । অলিম্পিক গেমসে ১৮৯৬ সাল থেকে পুরুষদের ও ১৯১২ মহিলাদের সাঁতার অন্তর্ভুক্ত হয়। ১৯০৮ সালে আন্তর্জাতিক সাঁতারের সংস্থা গড়ে ওঠে । বাংলাদেশ ১৯৭২ সালে এর সদস্যপদ লাভ করে ।সাঁতার একটি পূর্নাঙ্গ ব্যয়াম।
ডেভিড ডিরিঙ্গার
ডেভিড ডিরিঙ্গার, (১৯০০-১৯৭৫) একজন ব্রিটিশ ভাষাবিজ্ঞানী, প্রত্নবিদ ও লেখক ছিলেন। তিনি লিখন পদ্ধতি-র ওপর বহু জনপ্রিয় বই লিখেছেন।
মুক্ত সফটওয়্যার সংজ্ঞা
মুক্ত সফটওয়্যার সংজ্ঞা তৈরী করেছেন রিচার্ড স্টলম্যান, এটি প্রকাশ করা হয় ফ্রি সফটওয়্যার ফাউন্ডেশন থেকে। এর মাধ্যমে মুক্ত সফটওয়্যারের সংজ্ঞা দেয়া হয়েছে, এখানে মুক্ত বলতে এর মূল্য নয় স্বাধীনতা বোঝানে হয়েছে। ‌"মুক্ত" (স্বাধীনতা) সফটওয়্যারের সাথে বিনামূল্যের (শুন্য মূল্য) সফটওয়্যারের পার্থক্য বোঝাতে, নিম্নলিখিত ব্যাখ্যাটি দিয়া হয়েছে: "মুক্ত সফটওয়্যার হচ্ছে একটি স্বাধীনতার বিষয়, মূল্যের বিষয় নয়। এই ধারণাকে বোঝার জন্য, “মুক্ত” কে ভাবুন স্বাধীনভাবে কথা বলার অধিকার হিসেবে, বিনামূল্যের বিয়ার হিসেবে নয়।" মুক্ত সফটওয়্যার সংজ্ঞার পূর্ববর্তী সংস্করণটি প্রকাশ করা হয় ১৯৮৬ সালে। বর্তমানে গনু প্রকল্প ওয়েবসাইটের দর্শন অংশে এটি সংরক্ষিত আছে। এপ্রিল ২০০৮ পর্যন্ত সময়ে এটি ৩৯টি ভাষায় প্রকাশিত হয়েছে। এফএসএফ তাদের অনুমোদিত লাইসেন্সের একটি তালিকা প্রকাশ করেছে।
মুক্ত সফটওয়্যার ফাউন্ডেশন ১৯৮৬ সালে এই সংজ্ঞাটি প্রকাশ করে, যেখানে দুটি বিষয়ে স্বাধীনতায় গুরুত্ব দেয়া হয়েছিল:
আধুনিক সংজ্ঞাতে চারটি বিষয়ে স্বাধীনতা নিশ্চিত করার কথা বলা হয়েছে। শূন্য থেকে তিন পর্যন্ত ক্রম নির্ধারণ করা হয়েছে, কারণ কম্পিউটার সিস্টেমে শূন্য ভিত্তিক নম্বর ব্যবহার করা হয়। নিচে উল্লেখিত চারটি স্বাধীনতার মাধ্যমে মুক্ত সফটওয়্যারে সংজ্ঞা নির্ধারণ করা হয়:
স্বাধীনতা ১ থেকে ৩ পর্যন্ত নিশ্চিত করার জন্য সোর্স কোড প্রবেশাধিকার প্রয়োজন। আর সোর্স কোড ছাড়া এই বিষয়ে পড়াশোনা করা বা সম্পাদনা করার বিষয়টি অস্বাভাবিক।
বেশিরভাগ মুক্ত সফটওয়্যার ছোট কিছু লাইসেন্সের সেট ব্যবহার করে। এগুলোর মধ্যে সবচেয়ে জনপ্রিয় হচ্ছে GNU General Public License, GNU Lesser General Public License, BSD License, মোজিলা পাবলিক লাইসেন্স, MIT License, এবং Apache License।
জুলই ১৯৯৭ সালে, ব্রুস পেরেন্স ডেবিয়ান মুক্ত সফটওয়্যার গাইডলাইনপ্রকাশ করেন। এটি পর্ববর্তীতে ""মুক্ত সোর্স সংজ্ঞা"" নামে মুক্ত সোর্স উদ্যোগ (OSI) এর ক্ষেত্রেও ব্যবহার করা হয়। তবে এটির সাথে পার্থক্য খুব সামান্যই রয়েছে, সেখানে "মুক্ত সফটওয়্যার" এর পরিবর্তে মুক্ত সফটওয়্যারের বিকল্প, "মুক্ত সোর্স সফটওয়্যার" ব্যবহার করা হয়েছে।
উল্লেখযোগ্য মুক্ত সফটওয়্যার:
পিটার ল্যাডিফোগিড
পিটার নিলসেন ল্যাডিফোগিড (IPA: ; ১৭ই সেপ্টেম্বর, ১৯২৫ – ২৪শে জানুয়ারি, ২০০৬) একজন ইংরেজ-মার্কিনী ভাষাবিজ্ঞানী ও ধ্বনিবিজ্ঞানী যিনি বিলুপ্তপ্রায় ভাষার শব্দ-উপাত্ত সংগ্রহের জন্য সারা পৃথিবী ঘুরে বেড়াতেন।
ম্যালাসেজিয়া ফারফার
চামড়ার একেবারে বাইরে বসবাসকারী একপ্রকার ঈস্ট ছত্রাক, যা সাধারণতঃ কোনো ক্ষতি করে না। কিন্তু কিছু কিছু লোকের চামড়ায় এদের সংখ্যা বেশি বেড়ে গেলে ছুলি হয়।
অমূল্যচরণ বিদ্যাভূষণ
অমূল্যচরণ বিদ্যাভূষণ (১৮৭৭- ৪ঠা এপ্রিল, ১৯৪০) বাঙালি সম্পাদক, শিক্ষক ও পন্ডিত ব্যাক্তিত্ব। তাঁর পৈতৃক পদবী ঘোষ হলেও কাশীতে সংস্কৃত শিক্ষা লাভ করে 'বিদ্যাভূষণ' উপাধি লাভ করেন। তিনি দেশী বিদেশী মোট ২৬টি ভাষায় দক্ষতা অর্জন করেন।
অমূল্যচরণ বিদ্যাভূষণ 'ভারতবর্ষ' মাসিক পত্রিকার যুগ্ম সম্পাদক সহ 'বাণী', 'ইন্ডিয়ান একাডেমি', 'পঞ্চপুষ্প' প্রভৃতি পত্রিকা সম্পাদনার দায়িত্ব পালন করেন। এছাড়াও 'বিশ্বকোষ'-এর ২য় সংস্করণের ১ম ও ২য় খন্ড সম্পাদনার দায়িত্ব পালন করেন।
অমৃতলাল বসু
অমৃতলাল বসু (১৭ই এপ্রিল, ১৮৫৩- ২রা জুলাই, ১৯২৯) ব্রিটিশ আমলের বাঙালি নাট্যকার ও নাট্য অভিনেতা। তাঁর জন্ম হয়েছিল কলকাতায়। নাটক রচনা এবং নাট্যাভিনয়ে সাফল্যের জন্য জনসাধারণের কাছে রসরাজ নামে খ্যাত ছিলেন। গিরিশচন্দ্র ঘোষ ও অর্ধেন্দুশেখর মুস্তফীর উৎসাহে তিনি ন্যাশনাল, গ্রেট ন্যাশনাল, গ্রেট ন্যাশনাল অপেরা কোম্পানি, বেঙ্গল, স্টার, মিনার্ভা ইত্যাদি রঙ্গমঞ্চে সুনামের সাথে অভিনয় করেন। কলকাতা বিশ্ববিদ্যালয় কর্তৃক জগৎ্তারিণী পদক লাভ করেন। বিশিষ্ট শিক্ষাবিদ ও প্রথম বাঙালি মহিলা এম.এ চন্দ্রমুখী বসু তার সম্পর্কিত বোন।
হাস্যরসাত্মক নাট্যরচনার জন্য তিনি স্বদেশবাসীর কাছে "রসরাজ" উপাধি পেয়েছিলেন। ইংল্যান্ডের যুবরাজের আগমন উপলক্ষে উকিল জগদানন্দের বাড়িতে অনুষ্ঠিত ঘটনাকে ব্যঙ্গ করে রচিত নাটিকা পরিচালনার জন্য আদালতে দণ্ডিত হন। এই ব্যাপারে সরকার মঞ্চাভিনয়ের জন্য ১৮৭৬ সনে আইন রচনা করে।
তার রচিত গ্রন্থের সংখ্যা চল্লিশ এবং তার মধ্যে নাটক চৌত্রিশ। এর মধ্যে উল্লেখযোগ্যঃ
প্রহসন রচনায় অত্যন্ত পারদর্শী ছিলেন। তার কয়েকটি প্রহসনের নাম:
অম্বিকাচরণ মজুমদার
অম্বিকাচরণ মজুমদার (৬ জানুয়ারি১৮৫১- ২৯ ডিসেম্বর১৯২২) বাঙালি রাজনীতিবিদ, আইনজীবী এবং সমাজসেবী যিনি ভারতীয় জাতীয় কংগ্রেসের সভাপতি ছিলেন।
অম্বিকাচরণ মজুমদার ১৮৫১ সালে বাংলাদেশের মাদারীপুর জেলার রাজৈর থানাধীন সেনদিয়া গ্রামে জম্মগ্রহণ করেন৷ তিনি একাধারে বিশিষ্ট রাজনীতিবিদ, আইনজীবি, সমাজসেবক ও গ্রন্থকার ছিলেন৷ কৃতিত্বের সাথে বি.এ পাস করার পর ১৮৭৪ সালে তিনি শিক্ষকতার পেশা গ্রহণ করেন ৷ ১৮৭৯ সাল থেকে তিনি ফরিদপুর সদরে আইন ব্যবসা শুরু করেন। স্যার সুরেন্দ্রনাথ বন্দ্যোপাধ্যায়ের একজন ঘনিষ্ঠ সহকর্মী হিসেবে রাজনৈতিক জীবনে পদার্পন করেন। ১৮৮১ সালে পিপলস এসোসিয়েশন প্রতিষ্ঠা করেন এবং তা ভারতসভার সঙ্গে যুক্ত হয়। ১৯১৩ থেকে ১৯১৬ সাল পর্যন্ত উক্ত এসোসিয়েশনের সভাপতি ছিলেন৷ ১৯১৬ সালে লখনউতে অনুষ্ঠিত জাতীয় কংগ্রেসের অধিবেশনে তিনি সভাপতি নিযুক্ত হন৷ ১৯১৮ সালে রাজেন্দ্র কলেজ স্থাপিত হলে তিনি কলেজের কার্যনির্বাহী পরিষদের সভাপতি নিযুক্ত হন এবং কলেজ পরিচালনায় ও উন্নয়নে বিশেষ অবদান রাখেন৷ তিনি ফরিদপুর জেলা বোর্ডের সদস্য ও পৌরসভার সভাপতি ছিলেন৷
ইন্ডিয়ান ন্যাশন্যাল ইভোলিউশন
ফরিদপুর শহরে অম্বিকা মেমোরিয়াল হল ও অম্বিকা ময়দান তার স্মৃতিকে ধারণ করে আছে ৷
রাজনারায়ণ বসু
রাজনারায়ণ বসু (জন্ম: ৭ সেপ্টেম্বর ১৮২৬ - মৃত্যু: ১৮ সেপ্টেম্বর ১৮৯৯) ছিলেন উনিশ শতকের ভারতীয় বাঙালি চিন্তাবিদ এবং সাহিত্যিক।
রাজনারায়ণ বসুর জন্ম ১৮২৬ সালের ৭ সেপ্টেম্বর চব্বিশপরগনা জেলার বোড়াল গ্রামে।
রাজনারায়ণ তার বক্তৃতার মধ্য দিয়ে অনেককেই জাতীয়তাবাদে উদ্বুদ্ধ করতে পেরেছিলেন। সাথে সাথে তিনি ১৮৭৩ সালে হিন্দু ধর্মের শ্রেষ্ঠতা নামে একটি বক্তৃতা দেন যেখানে তিনি হিন্দু ধর্মের শ্রেষ্ঠত্ত্বসহ পাশ্চাত্য-বিরোধী মনোভাব প্রকাশ করেন। রাজনারায়ণ ১৮৮০-এর দশকের মাঝামাঝি সময়ে বৃদ্ধ হিন্দুর আশা নামে একটি পুস্তিকার মাধ্যমে তিনি ভারতীয় উপমহাদেশের হিন্দুদের একত্রিত হয়ে একটি সংগঠনের অধীনে আসার আবেদন জানিয়েছিলেন। তার মৃত্যুর পর ১৯০৬ সালে তার অনুসারীগণ হিন্দু মহাসভা নামে একটি সংগঠন প্রতিষ্ঠা করেন।
সমাজসংস্কারক হিসেবে তিনি ১৮৫০-এর দশকে বিধবাবিবাহকেও উৎসাহ দিয়েছেন। ১৮৬০ সালে মদ্যপানের বিরোদ্ধে সচেতনতা তৈরির উদ্দেশ্যে তিনি মদ্যপান নিবারণী সভা’ নামে একটি সংগঠন তৈরি করেন। মেদিনীপুর জেলায় তিনি শিক্ষা প্রতিষ্ঠানসহ, গ্রন্থাগারও প্রতিষ্ঠা করেছিলেন।
রাজনারায়ণ বসুর এক ভ্রাতুষ্পুত্র ছিলেন শহীদ বিপ্লবী সত্যেন্দ্রনাথ বসু, যার প্রেসিডেন্সি জেলে ফাঁসি হয়েছিল। রাজসাক্ষী নরেন গোঁসাইকে গুলি করে হত্যা করার জন্য ২৩ নভেম্বর, ১৯০৮ সনে সত্যেন্দ্র নাথ বসুর ফাঁসি হয়। একাজে তার সহযোগী ছিলেন অপর এক বিপ্লবী কানাইলাল দত্ত।
রাজনারায়ণ বসু কঠ, কেন, মুণ্ডক ও শ্বেতাশ্বেতর উপনিষদ ইংরেজিতে অনুবাদ করেন। তার কিছু উল্লেখযোগ্য গ্রন্থ:
১৮ সেপ্টেম্বর ১৮৯৯ সালে রাজনারায়ণমৃত্যুবরণ করেন।
অর্ধেন্দুশেখর মুস্তফী
অর্ধেন্দুশেখর মুস্তফী (২৫ জানুয়ারি, ১৮৫০ - ৫ সেপ্টেম্বর, ১৯০৯) ছিলেন বাঙালি নট ও নাট্যশিক্ষক। নাট্যজগতে "মুস্তোফী সাহেব" নামে পরিচিত ছিলেন। বিশ্ববিদ্যালয়ের প্রথাগত যোগ্যতা না থাকলেও ইংরেজি ভাষা ও সাহিত্যের দখল ছিল। গিরিশচন্দ্রের মতে অর্ধেন্দুশেখর যে অংশ অভিনয় করতেন সেই অংশই অননুকরণীয় হতো। অমৃতলাল বসুর মতে অর্ধেন্দুশেখর বিধাতার হাতে গড়া অভিনেতা ও অতুলনীয় নাট্যশিক্ষক। তাঁর জন্ম হয়েছিল কলকাতার বাগবাজারে।
তিনি যে সকল নাটকে অভিনয় করেছিলেন তার মধ্যে উল্লেখযোগ্য:
অর্ধেন্দুকুমার গঙ্গোপাধ্যায়
অর্ধেন্দুকুমার গঙ্গোপাধ্যায় (১লা আগস্ট, ১৮৮১- ৯ই ফেব্রুয়ারি, ১৯৭৪) ছিলেন বাঙালি শিল্প সমালোচক এবং অধ্যাপক। তাঁর জন্ম হয়েছিল কলকাতায়।
ইংরেজি গ্রন্থ:
বাংলা গ্রন্থ:
অসিতবরণ মুখোপাধ্যায়
অসিতবরণ মুখোপাধ্যায় (১৯১৬-২৭শে নভেম্বর, ১৯৮৪) বাঙালি অভিনেতা এবং গায়ক। ১৯৪১-এ মুক্তিপ্রাপ্ত 'প্রতিশ্রুতি' তাঁর অভিনীত প্রথম চলচ্চিত্র। পরবর্তীতে চলাচল, রূপকথা, ইন্দ্রধনু, জয়দেব, অ্যান্টনী ফিরিঙ্গি প্রভৃতি চলচ্চিত্রে অভিনয় করে জনপ্রিয়তা অর্জন করেন। তিনি পেশাদার মঞ্চাভিনেতা ছিলেন। তিনি সঙ্গীতশিল্পী হিসেবেও খ্যাতি লাভ করেন।
অশোক বড়ুয়া
অশোক বড়ুয়া (জন্ম: ১৩ নভেম্বর, ১৯২১ - মৃত্যু: ৯ সেপ্টেম্বর, ১৯৬৮) ছিলেন বাঙালি লেখক। চট্টগ্রামের ফটিকছড়ির হাইদচকিয়া গ্রামে অশোক বড়ুয়ার জন্ম। কবিতা, নাটক, গল্প, প্রবন্ধ ও গান রচনা করে সুনাম অর্জন করেন। প্রকাশিত গ্রন্থের মধ্যে রয়েছে মান্স কবি, চন্দ্রগোমী ইত্যাদি।
অশোক বড়ুয়া ১৯৩৯ সালে ফটিকছড়ি করোনেশন আদর্শ উচ্চ বিদ্যালয় থেকে ম্যাট্রিকুলেশন পাশ করার পর কানুনগোপাড়া স্যার আশুতোষ কলেজে উচ্চ মাধ্যমিকে ভর্তি হন কিন্তু ১৯৩৯ সালে দ্বিতীয় বিশ্বযোদ্ধ শুরু হলে তিনি ব্রিটিশ রাজকীয় বিমান বাহিনীর অধীনে দক্ষিণ-পূর্ব এশিয়া অঞ্চলে চিকিৎসা দলের সাথে কাজ করেন। যুদ্ধের পর সেখান থেকে কলকাতার একটি ওষুধ কোম্পানিতে কাজ করেন। এরপর ১৯৪৭ সালে দেশ বিভাগের পর চট্টগ্রামে ফিরে আসেন এবং সেখানে আগমনের পর সেখানকার বিভিন্ন বাণিজ্যিক প্রতিষ্ঠানে আয়কর হিসেবের খাতা লেখার কাজ করতেন। পরবর্তিতে তিনি ‘বৌদ্ধ সংস্কৃতি সঙ্ঘ’ নামে একটি প্রতিষ্ঠান প্রতিষ্ঠা করেন ও এর সভাপতির দায়িত্ব পালন করেন। এছাড়াও তিনি অবিভক্ত পাকিস্তানের 'পাকিস্তান বৌদ্ধ সমিতি'র সাহিত্য ও সংস্কৃতি বিষয়ক সম্পাদক ছিলেন।
চট্টগ্রামে অবস্থানকালীন অশোক ‘পারমিতা’ এবং 'বিশ্বমৈত্রী’ নামক অঞ্চলিক সাময়িক পত্র সম্পাদনা করতেন এবং মূলত সেসময় থেকেই লেখালেখি শুরু করেছিলেন। তিনি মূলত সাময়িকীর জন্য বিভিন্ন কবিতা, গল্প, প্রবন্ধ ও গান রচনা করে জনপ্রিয়তা অর্জন করেন। তার উল্লেখযোগ্য গ্রন্থগুলো হলো "মানস কবি ও চন্দ্রগোমী" প্রভৃতি।
১৯৬৮
১৯৬৮ গ্রেগরীয় বর্ষপঞ্জীর একটি সাধারণ বছর।
অশ্বিনীকুমার দত্ত
অশ্বিনীকুমার দত্ত (২৫শে জানুয়ারি, ১৮৫৬-৭ই নভেম্বর, ১৯২৩) ছিলেন একজন বাঙালি রাজনীতিবিদ, সমাজসেবক এবং লেখক।
অশ্বিনীকুমার দত্ত বরিশালের গৌরনদীর বাটাজোর গ্রামে জন্মগ্রহণ করেন। তাঁর পিতা ছিলেন সাব-জজ ব্রজমোহন দত্ত। কলকাতার প্রেসিডেন্সি কলেজ থেকে এফ এ পাশ করেন ও ১৮৭৯ সালে এলাহাবাদ থেকে মাত্র ২৩ বছর বয়েসে আইন (বি.এল) পাশ করেন তিনি। ওই বছর তিনি শ্রীরামপুরের চাতরা উচ্চ ইংরেজী বিদ্যালয়ে প্রধান শিক্ষক হিসেবে যোগদান করেন।
বরিশালে বিভিন্ন সমাজহিতৈষী ও কল্যানমূলক রাজনৈতিক কর্মকান্ডের কারণে তিনি সুপরিচিত ছিলেন। জাতীয়তাবাদী রাজনীতি, জনকল্যাণ ও উন্নয়নমূলক কাজকর্মের জন্যে তাকে মহাত্মা অশ্বিনীকুমার বা আধুনিক বরিশালের রূপকার বলে অভিহিত করা হতো। দুর্নীতি, সামাজিক গোঁড়ামি, কুসংস্কার ইত্যাদির বিরুদ্ধে ও গণতান্ত্রিক আন্দোলনে নিবেদিত প্রান ছিলেন তিনি। দুর্ভিক্ষে অতুলনীয় সেবাকাজে, চা বাগান শ্রমিকদের ওপর অত্যাচারের প্রতিবাদে তিনি ছিলেন নিবেদিতপ্রান, ক্লান্তিহীন নেতা। চারণকবি মুকুন্দ দাস ও রাজনীতিবিদ আবুল কাশেম ফজলুল হকের খ্যাতি ও প্রতিষ্ঠায় তার সর্বাত্মক অবদান ছিল। বরিশাল শহরে নিজের দান করা এলাকায় পিতার নামে ব্রজমোহন বিদ্যালয় ও ব্রজমোহন কলেজ প্রতিষ্ঠা করেন। গভীর নিষ্ঠার সঙ্গে কুড়ি বছর বিনা বেতনে কলেজে শিক্ষাদান করেছেন। তিনি বরিশাল শহরে স্ত্রী শিক্ষার্থে একটি বালিকা বিদ্যালয়ও প্রতিষ্ঠা করেছিলেন। ১৯০৫-১৯১১ সালের বঙ্গভঙ্গ আন্দোলনের সময় জাতীয় নেতার স্থান লাভ করেন তিনি। ভারতীয় জাতীয় কংগ্রেস দলের মাদ্রাজ অধিবেশনে বাংলার প্রতিনিধিত্ব করেন। জাতীয় কংগ্রেসকে প্রাসাদ রাজনীতি থেকে সাধারণ জনগনের মধ্যে নিয়ে আসার প্রথম কারিগর অশ্বিনীকুমার দত্ত। তার প্রতিষ্ঠিত স্বদেশ বান্ধব সমিতির স্বেচ্ছাসেবকদের সাহায্যে বরিশালকে স্বদেশী আন্দোলনের একটি শক্তিশালী কেন্দ্রে পরিণত করেছিলেন। জেলার সর্বত্র এর ১৬০ টিরও বেশি শাখা ছিল এই সমিতির। ব্রিটিশ পুলিশ তাঁকে বরিশালে গ্রেপ্তার করে ও ১৯০৮ সালে তাঁর সমিতি নিষিদ্ধ করে। তাঁকে ১৯১০ সাল পর্যন্ত লক্ষ্মৌ জেলে বন্দি রাখা হয়। ১৯২১ সালে মহাত্মা গান্ধী প্রথম বরিশালে এসে অশ্বিনীকুমার দত্তকে জেলার অদ্বিতীয় নেতা হিসেবে শ্রদ্ধা জ্ঞাপন করেছিলেন। কলকাতায় রাজনারায়ণ বসুর প্রভাবে ব্রাহ্মধর্মে আকৃষ্ট হন ও ১৮৮২-তে বরিশালে ব্রাহ্মসমাজের সদস্যপদ গ্রহণ করেন।
অহীন্দ্র চৌধুরী
অহীন্দ্র চৌধুরী (১২ই আগস্ট, ১৮৯৫-৫ই নভেম্বর, ১৯৭৪) বাঙালি অভিনেতা।
চলচ্চিত্র:
নাটক:
নাইরোবি
নাইরোবি কেনিয়ার রাজধানী ও প্রধান শহর। এটি দেশের দক্ষিণাংশে নাইরোবি নদীর তীরে অবস্থিত।
সাংহাই
সাংহাই চীনের দক্ষিণাংশের একটি প্রধান শহর। এটি চীনের সবচেয়ে জনবহুল শহরগুলির অন্যতম।
আনন্দবাজার পত্রিকা
আনন্দবাজার পত্রিকা পশ্চিমবঙ্গ থেকে বাংলা ভাষায় প্রকাশিত একটি ভারতীয় দৈনিক পত্রিকা। কলকাতার এবিপি প্রাইভেট লিমিটেড এর প্রকাশক। প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক। কলকাতা, নয়া দিল্লি, ভুবনেশ্বর, রাঁচি, শিলিগুড়ি ও ভারতের অন্যান্য শহর থেকে নিয়মিত এটি দশ লক্ষেরও অধিক সংখ্যায় প্রচারিত হয়। দেখতে দেখতে আনন্দবাজার পত্রিকা শতবর্ষের দ্বারপ্রন্তে উপনীত, এটা এই দৈনিক সংবাদপত্রের ৯৭তম বর্ষ।
ইন্ডিয়ান রিডারসিপ সার্ভে অনুসারে, পত্রিকাটি ১৫৬ লাখ মানুষ পাঠ করেন।
"আনন্দবাজার পত্রিকা"য় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। কেবল অবঙ্গভাষী ব্যক্তিবর্গের নাম এবং বহির্বঙ্গের কোনো স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।
পত্রিকাটির একটি জনপ্রিয় ওয়েব সংস্করণ আছে। এর পূর্ববর্তী সংস্করণটি কেবলমাত্র ইন্টারনেট এক্সপ্লোরার ব্রাউজারের মাধ্যমে দেখা সম্ভব ছিল। কিন্তু ১ জুন, ২০১১ থেকে সাইটটি ইউনিকোডে রূপান্তরিত হওয়ায় যে কোন ব্রাউজার ব্যবহারের মাধ্যমে এটি পাঠ করা সম্ভব।
আম গবেষণা কেন্দ্র
আম গবেষণা কেন্দ্র বাংলাদেশ কৃষি গবেষণা ইনস্টিটিউটের একটি গবেষণা কেন্দ্র। ১৯৮৫ সালে প্রতিষ্ঠিত এই প্রতিষ্ঠানটি উদ্যানতত্ত্ব বিভাগের অধীনে আম সংশ্লিষ্ট সকল ধরনের গবেষণা পরিচালনা করে থাকে। রাজশাহী শহর থেকে প্রায় ৪০ কিলোমিটার পূর্বদিকে নবাবগঞ্জ নামক স্থানে এর সদর দপ্তর অবস্থিত।
আম গবেষণা কেন্দ্রের মোট জমির পরিমাণ ৩০.৬ একর বা ১২.৪০ হেক্টর। এই জমির উপর রয়েছে ফলের বাগান, অফিস, গবেষণাগার, আবাসিক ভবন এবং ৬৫ জাতের প্রায় ৩০০ আমগাছ। এই প্রতিষ্ঠানের উদ্দেশ্য হচ্ছে আম চাষের উপর ইস্তর গবেষণা পরিচালনার মাধ্যমে আমের জাতিগত উন্নয়ন এবং উৎপাদন বৃদ্ধি করা। প্রধান বৈজ্ঞানিক কর্মকর্তা কেন্দ্রের প্রধান হিসেবে দায়িত্ব পালন করেন এবং তার সহযোগী হিসেবে আরও ৪ জন বৈজ্ঞানিক কর্মকর্তা রয়েছেন। আম গবেষণা কেন্দ্রের সাথে অন্যান্য অনেক জাতীয় প্রতিষ্ঠানের সক্রিয় সহযোগিতার সম্পর্ক রয়েছে।
ড্রেকের সূত্র
ডঃ ফ্রাঙ্ক ড্রেক ,যিনি এই সূত্রটি প্রবর্তন করেন, ইউনিভার্সিটি অফ ক্যালিফোর্নিয়ার একজন অধ্যাপক ছিলেন। তিনি ১৯৬০-এর দশকে বহির্জাগতিক যেসকল সভ্যতাসমূহের সাথে আমাদের যোগাযোগ স্থাপনের সম্ভাবনা রয়েছে সেগুলোর সংখ্যা প্রণয়নের জন্য এই সূত্রটির অবতারণা করেন। এই সূত্রটির প্রধান উদ্দেশ্য হচ্ছে, যে নিয়ামকসমূহ বহির্জাগতিক সভ্যতাসমূহের সংখ্যা নির্ণয়ে ভূমিকা রাখে সেই নিয়ামকগুলোর অনিশ্চয়তার পরিমাণ নির্ণয়ে বিজ্ঞানীদেরকে সহায়তা করা। বর্তমানকালে বিরল পৃথিবী প্রকল্প বা Rare Earth Hypothesis নামীয় তত্ত্ব যা অনুসারে মহাবিশ্বে বুদ্ধিমান জীবের অস্তিত্ব খুবই বিরল, ড্রেকের তত্ত্বের একটি অন্যতম খন্ডনকারী।
ড্রেকের সূত্র ফার্মি প্যারাডক্সের সাথে নিবিড়ভাবে সম্পর্কিত। জিন রডেনবারি তার স্টার ট্রেক নামক টেলিভিশন অনুষ্ঠানে মহাজাগতিক যুদ্ধে লিপ্ত সভ্যতার প্রদর্শনের মাধ্যমে এই সূত্রের একটি প্রামাণ্য চিত্র উপস্থাপন করেন।
ড্রেকের সূত্রের বর্ণনামতে পাওয়া যায় যে:
যেখানে:
এবং
শফিউল ইসলাম
ড. শাফিউল ইসলাম () বাংলাদেশী প্রযুক্তিবিদ। তিনি কানাডীয় কোম্পানি টেক্সটেক সল্যুশন্‌স (TexTek Solutions) এর ডিরেক্টর ও দ্য ইনস্টিটিউট অব টেক্সটাইল সায়েন্স (The Institute of Textile Science) এর সাবেক প্রেসিডেন্ট। স্পাইডার সিল্ক প্রযুক্তির উদ্ভাবক। যুক্তরাজ্য থেকে টেক্সটাইল বিজ্ঞান ও প্রযুক্তিতে ডক্টরেট ডিগ্রী অর্জন করেন। তাঁর অনেক গবেষণাপত্র, বই ও প্যাটেন্ট প্রকাশ পেয়েছে।